title: 1998 m. rugsėjo 7 d. Komisijos sprendimas, atnaujinantis sumas, apibrėžtas Reglamente dėl išsamių Finansinio reglamento įgyvendinimo taisyklių (pranešta dokumentu Nr. C(1998) 2581)

text:
Svarbus teisinis pranešimas

|

31998D0539

Oficialusis leidinys L 252 , 12/09/1998 p. 0067 - 0067

		Komisijos sprendimas1998 m. rugsėjo 7 d.atnaujinantis sumas, apibrėžtas Reglamente dėl išsamių Finansinio reglamento įgyvendinimo taisyklių(pranešta dokumentu Nr. C(1998) 2581)(98/539/EB, EAPB, Euratomas)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į Europos anglių ir plieno bendrijos steigimo sutartį,atsižvelgdama į Europos atominės energijos bendrijos steigimo sutartį,atsižvelgdama į 1993 m. gruodžio 9 d. Komisijos reglamentą (Euratomas, EAPB, EB) Nr. 3418/93 dėl išsamių kai kurių 1977 m. gruodžio 21 d. Finansinio reglamento nuostatų įgyvendinimo taisyklių [1] su pakeitimais, padarytais Sprendimu 97/594/EB, EAPB, Euratomas [2], ypač atsižvelgdama į jo 145 straipsnį,kadangi Europos vartotojų kainų indeksas (ECPI) 1995 m. gruodžio mėnesį buvo 98,6, o 1996 m. gruodžio mėnesį — 100,7;kadangi Sprendimo 97/594/EAPB, EB, Euratomas 1 straipsnį reikėtų pataisyti, siekiant parodyti, kad viršijus 98700 ekiu ribinę vertę pradedami taikyti ACPC (JRC) įgaliojimai nemokslinio ir netechninio pobūdžio įrangos ir tiekimo sutartims (Reglamento (Euratomas, EAPB, EB) Nr. 3418/93 110 straipsnio antros įtraukos b punktas taip pat taikomas mokslinės ir techninės įrangos bei tyrimų ir technologinės plėtros darbo sutartims (110 straipsnio pirma įtrauka),NUSPRENDĖ:1 straipsnisFiksuotos sumos, apibrėžtos Reglamente dėl išsamių kai kurių Finansinio reglamento nuostatų įgyvendinimo taisyklių, nuo 1998 m. sausio 1 d. atnaujinamos taip:(ekiu) |Metinis rodiklis | 1997 m. sausio 1 d. | 1998 m. sausio 1 d. || |Apskaitos pareigūnas | (31 straipsnio pirma įtrauka) | 131 | 134 |Apskaitos pareigūno padėjėjas | (31 straipsnio antra įtrauka) | 87 | 89 |Tarpinių sąskaitų administratoriai | (31 straipsnio trečia įtrauka) | 44 | 45 |2 straipsnisSprendimo 97/594/EB, EAPB, Euratomas 1 straipsnyje esanti nuoroda į "110 straipsnio antros įtraukos b punktą" pakeičiama taip: "110 straipsnio pirma įtrauka ir antros įtraukos b punktas".3 straipsnisŠis sprendimas įsigalioja jo paskelbimo Europos Bendrijų oficialiajame leidinyje dieną.Komisijos apskaitos pareigūnas praneša apie šį sprendimą kitoms Bendrijos institucijoms ir įstaigoms.Priimta Briuselyje, 1998 m. rugsėjo 7 d.Komisijos varduErkki LiikanenKomisijos narys[1] OL L 315, 1993 12 16. Vadovaujantis 149 straipsniu, Reglamentas (Euratomas, EAPB, EB) Nr. 3418/93 įsigaliojo 1994 m. sausio 1 d.[2] OL L 239, 1997 8 30, p. 54.--------------------------------------------------


title: 2015 m. gegužės 7 d. Tarybos sprendimas (ES) 2015/1037 dėl Europos Sąjungos ir Trinidado ir Tobago Respublikos susitarimo dėl bevizio režimo trumpalaikio buvimo atveju pasirašymo Europos Sąjungos vardu ir laikino taikymo

text:
3.7.2015

               LT

               Europos Sąjungos oficialusis leidinys

               L 173/64

         TARYBOS SPRENDIMAS (ES) 2015/1037
   2015 m. gegužės 7 d.
   dėl Europos Sąjungos ir Trinidado ir Tobago Respublikos susitarimo dėl bevizio režimo trumpalaikio buvimo atveju pasirašymo Europos Sąjungos vardu ir laikino taikymo
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 77 straipsnio 2 dalies a punktą kartu su 218 straipsnio 5 dalimi,
   atsižvelgdama į Europos Komisijos pasiūlymą,
   kadangi:

               (1)

               Europos Parlamento ir Tarybos reglamentu (ES) Nr. 509/2014 (1) nuoroda į Trinidado ir Tobago Respubliką perkelta iš Tarybos reglamento (EB) Nr. 539/2001 (2) I priedo į jo II priedą;

               (2)

               po tos nuorodos į Trinidado ir Tobago Respubliką pateikiama išnaša, kurioje nustatyta, kad vizų reikalavimas netaikomas nuo tos dienos, kai įsigalioja su Europos Sąjunga sudarytinas susitarimas dėl bevizio režimo;

               (3)

               2014 m. spalio 9 d. Taryba priėmė sprendimą, įgaliojantį Komisiją pradėti derybas su Trinidado ir Tobago Respublika dėl Europos Sąjungos ir Trinidado ir Tobago Respublikos susitarimo dėl bevizio režimo trumpalaikio buvimo atveju (toliau – Susitarimas) sudarymo;

               (4)

               derybos dėl Susitarimo pradėtos 2014 m. lapkričio 12 d. ir buvo sėkmingai baigtos jo parafavimu pasikeičiant laiškais 2014 m. gruodžio 15 d.;

               (5)

               Sąjungos vardu Susitarimas turėtų būti pasirašytas, o prie Susitarimo pridedamos deklaracijos turėtų būti patvirtintos. Susitarimas turėtų būti laikinai taikomas nuo jo pasirašymo dienos, kol bus užbaigtos jo oficialiam sudarymui būtinos procedūros;

               (6)

               šis sprendimas yra Šengeno acquis nuostatų, kurias įgyvendinant Jungtinė Karalystė nedalyvauja pagal Tarybos sprendimą 2000/365/EB (3), plėtojimas; todėl Jungtinė Karalystė nedalyvauja priimant šį sprendimą ir jis nėra jai privalomas ar taikomas;

               (7)

               šis sprendimas yra Šengeno acquis nuostatų, kurias įgyvendinant Airija nedalyvauja pagal Tarybos sprendimą 2002/192/EB (4), plėtojimas; todėl Airija nedalyvauja priimant šį sprendimą ir jis nėra jai privalomas ar taikomas,

         PRIĖMĖ ŠĮ SPRENDIMĄ:
   1 straipsnis
   Įgaliojama Sąjungos vardu pasirašyti Europos Sąjungos ir Trinidado ir Tobago Respublikos susitarimą dėl bevizio režimo trumpalaikio buvimo atveju (toliau – Susitarimas) su sąlyga, kad minėtas Susitarimas bus sudarytas.
   Susitarimo tekstas pridedamas prie šio sprendimo.
   2 straipsnis
   Sąjungos vardu patvirtinamos prie šio sprendimo pridedamos deklaracijos.
   3 straipsnis
   Tarybos pirmininkas įgaliojamas paskirti asmenį (-is), įgaliotą (-us) Sąjungos vardu pasirašyti Susitarimą.
   4 straipsnis
   Susitarimas laikinai taikomas nuo jo pasirašymo dienos (5), kol bus užbaigtos jo sudarymui būtinos procedūros.
   5 straipsnis
   Šis sprendimas įsigalioja jo priėmimo dieną.

      Priimta Briuselyje 2015 m. gegužės 7 d.

            Tarybos vardu

            Pirmininkas

         E. RINKĒVIČS

      (1)  2014 m. gegužės 15 d. Europos Parlamento ir Tarybos reglamentas (ES) Nr. 509/2014, kuriuo iš dalies keičiamas Tarybos reglamentas (EB) Nr. 539/2001, nustatantis trečiųjų šalių, kurių piliečiai, kirsdami išorines sienas, privalo turėti vizas, ir trečiųjų šalių, kurių piliečiams toks reikalavimas netaikomas, sąrašus (OL L 149, 2014 5 20, p. 67).

      (2)  2001 m. kovo 15 d. Tarybos reglamentas (EB) Nr. 539/2001, nustatantis trečiųjų šalių, kurių piliečiai, kirsdami išorines sienas, privalo turėti vizas, ir trečiųjų šalių, kurių piliečiams toks reikalavimas netaikomas, sąrašus (OL L 81, 2001 3 21, p. 1).

      (3)  2000 m. gegužės 29 d. Tarybos sprendimas 2000/365/EB dėl Jungtinės Didžiosios Britanijos ir Šiaurės Airijos Karalystės prašymo dalyvauti įgyvendinant kai kurias Šengeno acquis nuostatas (OL L 131, 2000 6 1, p. 43).

      (4)  2002 m. vasario 28 d. Tarybos sprendimas 2002/192/EB dėl Airijos prašymo dalyvauti įgyvendinant kai kurias Šengeno acquis nuostatas (OL L 64, 2002 3 7, p. 20).

      (5)  Susitarimo pasirašymo datą Europos Sąjungos oficialiajame leidinyje paskelbs Tarybos generalinis sekretoriatas.


title: 2006/909/EB: 2006 m. gruodžio 4 d. Tarybos sprendimas dėl Europos bendrijos ir Norvegijos Karalystės susitarimo pasikeičiant laiškais dėl prekybos sūriu lengvatų patikslinimo pagal Europos ekonominės erdvės susitarimo 19 straipsnį, sudarymo   (Tekstas svarbus EEE)

text:
9.12.2006

               LT

               Europos Sąjungos oficialusis leidinys

               L 346/30

         TARYBOS SPRENDIMAS
   2006 m. gruodžio 4 d.
   dėl Europos bendrijos ir Norvegijos Karalystės susitarimo pasikeičiant laiškais dėl prekybos sūriu lengvatų patikslinimo pagal Europos ekonominės erdvės susitarimo 19 straipsnį, sudarymo
   (Tekstas svarbus EEE)
   (2006/909/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 133 straipsnį kartu su 300 straipsnio 2 dalies pirmu sakiniu,
   atsižvelgdama į Komisijos pasiūlymą,
   kadangi:

               (1)

               Europos ekonominės erdvės susitarimo 19 straipsnio 1 dalyje numatyta, kad Susitariančiosios Šalys nagrinėja visas problemas, kurių gali kilti joms prekiaujant žemės ūkio produktais, ir stengiasi rasti tinkamus sprendimus.

               (2)

               Remiantis pirmiau minėta 19 straipsnio 1 dalimi, vyko Norvegijos Karalystės ir Europos bendrijos dvišalės konsultacijos, kurios buvo sėkmingai baigtos 2006 m. birželio 7 d. susitariant dėl Susitarimo.

               (3)

               Šį Susitarimą pasikeičiant laiškais reikėtų patvirtinti,

         NUSPRENDĖ:
   1 straipsnis
   Europos bendrijos ir Norvegijos Karalystės susitarimas pasikeičiant laiškais dėl prekybos sūriu lengvatų patikslinimo pagal Europos ekonominės erdvės susitarimo 19 straipsnį patvirtinamas Bendrijos vardu.
   Susitarimo tekstas pridedamas prie šio sprendimo.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) pasirašyti Susitarimą, kad jis taptų privalomas Bendrijai.

      Priimta Briuselyje, 2006 m. gruodžio 4 d.

            Tarybos vardu

            Pirmininkė

         L. LUHTANEN

    ---documentbreak---

               9.12.2006

               LT

               Europos Sąjungos oficialusis leidinys

               L 346/31

         SUSITARIMAS
   Europos bendrijos ir Norvegijos Karalystės susitarimas pasikeičiant laiškais dėl prekybos sūriu lengvatų patikslinimo pagal Europos ekonominės erdvės susitarimo 19 straipsnį
   Gerb. pone,
   Turiu garbę priminti Europos bendrijos ir Norvegijos Karalystės konsultacijas dėl prekybos sūriu lengvatų patikslinimo, kurios vyko nuo 2006 m. gegužės 3 d. iki birželio 7 d. pagal Europos ekonominės erdvės susitarimo 19 straipsnio 1 dalį.
   Siekdamos pagerinti dvišalės prekybos sūriu sąlygas, Europos bendrija ir Norvegijos Karalystė nusprendė patikslinti tam tikras esamas lengvatines kvotas.
   Patvirtinu, kad per konsultacijas buvo nuspręsta, kad:

               1)

               Norvegijos Karalystė 500 tonų padidins esamą metinę tarifinę kvotą be muito, kuri taikoma į Norvegiją importuojamam sūriui, kuris yra Europos bendrijos kilmės. Papildomas kiekis bus proporcingai paskirstytas esamiems importuotojams (t. y. 12,5 % bus padidintos esamos kvotos). Papildoma tarifinė kvota yra 250 tonų 2006 metams. Ši papildoma kvota skiriama kuo greičiau ir ne vėliau kaip 2006 m. lapkričio 1 d.

               2)

               Europos bendrija sujungs dvi esamas metines tarifines kvotas be muito, kurios taikomos į Europos bendriją importuojamam sūriui, kurio kilmės šalis yra Norvegija (kvotos numeriai 09.4781 ir 09.4782). Europos bendrija taikys įprastines nuostatas, susijusias su šios sujungtos tarifinės kvotos administravimu, pagal licencijų valdymo sistemą. Europos bendrija įgyvendins šį sujungimą nuo 2007 m. sausio 1 d., nuo šios lengvatos administravimo metų (2006 m. liepos 1 d.–2007 m. birželio 30 d.) antrojo pusmečio pradžios (2007 m. sausio 1 d.–2007 birželio 30 d.). Per 2006 m. liepos 1 d.–2006 m. gruodžio 31 d. pusmetį galimos ne iki galo sunaudotos esamos sūrio kvotos bus perkeltos į 2007 m. sausio 1 d.–2007 m. birželio 30 d. pusmetį.

               3)

               Kilmės taisyklės, kurias reikia taikyti įgyvendinant 1 ir 2 punktuose nurodytus pakeitimus, yra nurodytos 1992 m. gegužės 2 d. Susitarimo pasikeičiant laiškais IV priede. Tačiau IV priedo 2 dalyje daroma nuoroda į Europos ekonominės erdvės susitarimo 4 protokolo II priede pateiktą sąrašą, kuris turi būti taikomas pagal to paties protokolo I priedą, o ne į 1992 m. gegužės 2 d. Susitarimo pasikeičiant laiškais IV priedo 2 dalyje nurodytą priedėlyje pateiktą sąrašą.

               4)

               Šalys susitaria imtis reikalingų priemonių, kad užtikrintų, jog tarifinės kvotos būtų administruojamos taip, kad importas būtų vykdomas reguliariai ir kad kiekiai, kuriuos buvo sutarta įvežti, galėtų būti faktiškai importuoti.

         Šį Susitarimą pasikeičiant laiškais Šalys patvirtina savo nustatyta tvarka.
   Turiu garbę patvirtinti, kad Europos bendrija pritaria Jūsų laiško turiniui.
   Būčiau dėkingas, jei galėtumėte patvirtinti, kad Norvegijos Karalystės Vyriausybė sutinka su tuo, kas išdėstyta pirmiau.
   Reiškiu Jums savo didžią pagarbą.

   Gerb. pone,
   Turiu garbės patvirtinti, kad gavau Jūsų šios dienos laišką, kuriame rašoma:
   „Turiu garbę priminti Europos bendrijos ir Norvegijos Karalystės konsultacijas dėl prekybos sūriu lengvatų patikslinimo, kurios vyko nuo 2006 m. gegužės 3 d. iki birželio 7 d. pagal Europos ekonominės erdvės susitarimo 19 straipsnio 1 dalį.
   Siekdamos pagerinti dvišalės prekybos sūriu sąlygas, Europos bendrija ir Norvegijos Karalystė nusprendė patikslinti tam tikras esamas lengvatines kvotas.
   Patvirtinu, kad per konsultacijas buvo nuspręsta, kad:

               1)

               Norvegijos Karalystė 500 tonų padidins esamą metinę tarifinę kvotą be muito, kuri taikoma į Norvegiją importuojamam sūriui, kuris yra Europos bendrijos kilmės. Papildomas kiekis bus proporcingai paskirstytas esamiems importuotojams (t. y. 12,5 % bus padidintos esamos kvotos). Papildoma tarifinė kvota yra 250 tonų 2006 metams. Ši papildoma kvota skiriama kuo greičiau ir ne vėliau kaip 2006 m. lapkričio 1 d.

               2)

               Europos bendrija sujungs dvi esamas metines tarifines kvotas be muito, kurios taikomos į Europos bendriją importuojamam sūriui, kurio kilmės šalis yra Norvegija (kvotos numeriai 09.4781 ir 09.4782). Europos bendrija taikys įprastines nuostatas, susijusias su šios sujungtos tarifinės kvotos administravimu, pagal licencijų valdymo sistemą. Europos bendrija įgyvendins šį sujungimą nuo 2007 m. sausio 1 d., nuo šios lengvatos administravimo metų (2006 m. liepos 1 d.–2007 m. birželio 30 d.) antrojo pusmečio pradžios (2007 m. sausio 1 d.–2007 birželio 30 d.). Per 2006 m. liepos 1 d.–2006 m. gruodžio 31 d. pusmetį galimos ne iki galo sunaudotos esamos sūrio kvotos bus perkeltos į 2007 m. sausio 1 d.–2007 m. birželio 30 d. pusmetį.

               3)

               Kilmės taisyklės, kurias reikia taikyti įgyvendinant 1 ir 2 punktuose nurodytus pakeitimus, yra nurodytos 1992 m. gegužės 2 d. Susitarimo pasikeičiant laiškais IV priede. Tačiau IV priedo 2 dalyje daroma nuoroda į Europos ekonominės erdvės susitarimo 4 protokolo II priede pateiktą sąrašą, kuris turi būti taikomas pagal to paties protokolo I priedą, o ne į 1992 m. gegužės 2 d. Susitarimo pasikeičiant laiškais IV priedo 2 dalyje nurodytą priedėlyje pateiktą sąrašą.

               4)

               Šalys susitaria imtis reikalingų priemonių, kad užtikrintų, jog tarifinės kvotos būtų administruojamos taip, kad importas būtų vykdomas reguliariai ir kad kiekiai, kuriuos buvo sutarta įvežti, galėtų būti faktiškai importuoti.

         Šį Susitarimą pasikeičiant laiškais Šalys patvirtina savo nustatyta tvarka.
   Turiu garbę patvirtinti, kad Europos bendrija pritaria Jūsų laiško turiniui.
   Būčiau dėkingas, jei galėtumėte patvirtinti, kad Norvegijos Karalystės Vyriausybė sutinka su tuo, kas išdėstyta pirmiau.“
   Turiu garbę patvirtinti, kad Norvegijos Karalystė pritaria Jūsų laiško turiniui.
   Reiškiu Jums savo didžią pagarbą.


title: 2005 m. rugsėjo 20 d. Tarybos sprendimas 2005/681/TVR, įsteigiantis Europos policijos koledžą (CEPOL) ir panaikinantis Sprendimą 2000/820/TVR

text:
1.10.2005

               LT

               Europos Sąjungos oficialusis leidinys

               L 256/63

      TARYBOS SPRENDIMAS 2005/681/TVR
   2005 m. rugsėjo 20 d.
   įsteigiantis Europos policijos koledžą (CEPOL) ir panaikinantis Sprendimą 2000/820/TVR
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 30 straipsnio 1 dalies c punktą ir 34 straipsnio 2 dalies c punktą,
   atsižvelgdama į Komisijos pasiūlymą,
   atsižvelgdama į Europos Parlamento nuomonę (1),
   kadangi:

               (1)

               1999 m. spalio 15 ir 16 d. susitikime Tamperėje Europos Vadovų Taryba nutarė, kad turėtų būti įkurtas Europos policijos koledžas (toliau – CEPOL), kuris rengtų vyresniuosius policijos pajėgų pareigūnus.

               (2)

               Europos policijos koledžas buvo įsteigtas Tarybos sprendimu 2000/820/TVR (2).

               (3)

               Paaiškėjo, kad CEPOL veikla galėtų pagerėti, jei jis būtų finansuojamas iš Europos Sąjungos bendrojo biudžeto ir jei direktoriui bei CEPOL sekretoriato personalui būtų taikomi Europos Bendrijų pareigūnų tarnybos nuostatai ir Europos Bendrijų kitų tarnautojų įdarbinimo sąlygos.

               (4)

               2005 m. vasario 24 d. Tarybos išvadose raginama įgyvendinti pirmiau minėtus pakeitimus, todėl būtina panaikinti Sprendimą 2000/820/TVR ir pakeisti jį nauju Tarybos sprendimu dėl CEPOL.

               (5)

               Laikydamasis Sprendime 2000/820/TVR nustatytų bendrų principų, CEPOL turėtų ir toliau veikti kaip tinklas, jungiantis nacionalines mokymo įstaigas, į kurių tikslus įeina valstybių narių vyresniųjų policijos pareigūnų mokymas.

               (6)

               CEPOL turėtų vykdyti savo uždavinius laipsniškais etapais laikydamasis metinėse veiklos programose išdėstytų tikslų ir deramai atsižvelgdamas į turimus išteklius.

               (7)

               Siekiant suderinti CEPOL struktūrą su procedūromis, kurių reikia laikytis Europos Sąjungos bendrojo biudžeto ir Europos Bendrijų pareigūnų tarnybos nuostatų bei Europos Bendrijų kitų tarnautojų įdarbinimo sąlygų sistemoje, būtina priimti tam tikrus techninius pakeitimus.

               (8)

               Kitose nuostatose kiek įmanoma labiau remiamasi Sprendimu 2000/820/TVR.

               (9)

               Techniniai pakeitimai apima nuostatų, susijusių su santykiais su trečiosiomis šalimis, valdybos veikla, direktoriaus užduotimis bei CEPOL sekretoriato personalu, finansiniais reikalavimais, galimybe susipažinti su dokumentais ir įvertinimu, dalinius pakeitimus.

               (10)

               Siekiant užtikrinti veiklos tęstinumą, reikalingos konkrečios pereinamojo laikotarpio nuostatos,

         NUSPRENDĖ:
   I SKYRIUS
   ĮSTEIGIMAS, TEISINIS SUBJEKTIŠKUMAS IR BŪSTINĖ
   1 straipsnis
   Įsteigimas
   1.   Įsteigiamas Europos policijos koledžas (CEPOL). Laikoma, kad jis yra CEPOL, įsteigto Sprendimu 2000/820/TVR, teisių perėmėjas.
   2.   Neužkertant galimybės ateities plėtrai, CEPOL veikia kaip tinklas, jungiantis valstybių narių nacionalines mokymo įstaigas, į kurių tikslus įeina vyresniųjų policijos pareigūnų mokymas ir kurios, siekdamos šių tikslų, glaudžiai bendradarbiauja.
   3.   CEPOL uždavinys – įgyvendinti programas ir iniciatyvas, dėl kurių valdyba priėmė sprendimą.
   2 straipsnis
   Teisinis subjektiškumas
   1.   CEPOL turi juridinio asmens teises.
   2.   CEPOL kiekvienoje valstybėje narėje naudojasi plačiausiu teisiniu ir sutartiniu teisnumu, suteikiamu juridiniams asmenims pagal nacionalinę teisę. CEPOL pirmiausia gali įsigyti kilnojamąjį ar nekilnojamąjį turtą ir juo disponuoti bei būti šalimi teismo procese.
   3.   Direktorius atstovauja CEPOL, vykdydamas visus teisinius veiksmus ir pareigas.
   3 straipsnis
   Privilegijos ir imunitetai
   Europos Bendrijų privilegijų ir imunitetų protokolas taikomas CEPOL direktoriui ir sekretoriato personalui, išskyrus valstybių narių komandiruotą personalą.
   4 straipsnis
   Būstinė
   CEPOL būstinė yra Bramshill, Jungtinėje Karalystėje.
   II SKYRIUS
   PASKIRTIS, TIKSLAI IR UŽDAVINIAI
   5 straipsnis
   Paskirtis
   CEPOL tikslas – padėti rengti valstybių narių vyresniuosius policijos pareigūnus optimizuojant įvairių CEPOL sudarančių įstaigų bendradarbiavimą. Jis remia ir plėtoja europinį požiūrį į pagrindines valstybių narių problemas, kylančias kovojant su nusikalstamumu, vykdant nusikaltimų prevenciją bei palaikant viešąją tvarką ir užtikrinant visuomenės saugumą, ypač kai šios problemos yra tarpvalstybinio pobūdžio.
   6 straipsnis
   Tikslai
   CEPOL tikslai:

               1)

               gilinti žinias apie kitų valstybių narių nacionalines policijos sistemas bei struktūras ir plėsti tarpvalstybinį policijos bendradarbiavimą Europos Sąjungoje;

               2)

               geriau supažindinti su tarptautiniais ir Sąjungos instrumentais, ypač tokiuose sektoriuose:

                           a)

                           Europos Sąjungos institucijos, jų veikla ir vaidmuo, taip pat sprendimų priėmimo mechanizmai ir Europos Sąjungos teisiniai instrumentai, ypač atkreipiant dėmesį į jų reikšmę teisėsaugos pareigūnų bendradarbiavimui;

                           b)

                           Europolo tikslai, struktūra ir veikla, taip pat galimybės, kiek įmanoma, pagerinti Europolo ir atitinkamų teisėsaugos tarnybų valstybėse narėse bendradarbiavimą kovojant su organizuotu nusikalstamumu;

                           c)

                           Eurojusto tikslai, struktūra ir veikla;

               3)

               vykdyti tinkamą mokymą, pabrėžiant pagarbą demokratijos apsaugos priemonėms, ypatingą dėmesį skiriant gynybos teisėms.

         7 straipsnis
   Uždaviniai
   Siekdamas įgyvendinti šiuos tikslus CEPOL pirmiausia gali imtis tokios veiklos:

               a)

               pagal bendruosius standartus vykdyti vyresniųjų policijos pareigūnų mokymo kursus;

               b)

               padėti rengti suderintas programas, skirtas viduriniosios grandies policijos pareigūnų, viduriniosios grandies policijos pareigūnų specialistų ir policijos pareigūnų specialistų mokymui, susijusiam su Europos policijos pajėgų tarpvalstybiniu bendradarbiavimu, ir padėti parengti atitinkamas aukštesnio lygmens mokymo programas bei rengti ir vykdyti instruktorių mokymą;

               c)

               vykdyti policijos pareigūnų, kuriems tenka pagrindinis vaidmuo kovojant su tarptautiniu nusikalstamumu, specializuotą mokymą, ypatingą dėmesį skiriant organizuotam nusikalstamumui;

               d)

               dalintis geriausia praktinės veiklos patirtimi ir tiriamojo darbo išvadomis;

               e)

               rengti ir vykdyti mokymą, paruošiant Europos Sąjungos policijos pajėgas dalyvavimui nekarinių krizių valdyme;

               f)

               rengti mokymo metodiką ir vykdyti mokymą šalių kandidačių policijos institucijoms, įskaitant pagrindinį vaidmenį atliekančių policijos pareigūnų mokymą;

               g)

               palengvinti su mokymu susijusį keitimąsi policijos pareigūnais ir jų komandiruotes;

               h)

               kurti elektroninį tinklą, kuris padėtų CEPOL vykdyti savo užduotis, užtikrinant būtinų saugumo priemonių įdiegimą;

               i)

               sudaryti galimybes valstybių narių vyresniesiems policijos pareigūnams įgyti reikiamus kalbos įgūdžius.

         8 straipsnis
   Bendradarbiavimas su kitomis įstaigomis
   1.   CEPOL gali bendradarbiauti su atitinkamomis Europos Sąjungos įstaigomis teisėsaugos ir kitose susijusiose srityse ir su atitinkamomis mokymo įstaigomis Europoje.
   2.   CEPOL gali bendradarbiauti su ne Europos Sąjungos valstybių narių, ypač su šalių kandidačių bei Islandijos, Norvegijos ir Šveicarijos nacionalinėmis mokymo įstaigomis.
   3.   Valdyba gali įgalioti CEPOL direktorių derėtis dėl bendradarbiavimo susitarimų su bet kuria 1 ir 2 dalyje minėta įstaiga.
   Tokie bendradarbiavimo susitarimai gali būti sudaryti tik gavus valdybos leidimą.
   Bendradarbiavimo susitarimai su ne Europos Sąjungos valstybių narių įstaigomis gali būti sudaryti tik gavus Tarybos pritarimą.
   4.   CEPOL gali atsižvelgti į Europolo ir (arba) ES valstybių narių Policijos vadovų grupės rekomendacijas, nepažeisdamas taisyklių, reglamentuojančių CEPOL darbo programos priėmimą.
   III SKYRIUS
   ORGANAI, PERSONALAS IR INFORMACINIAI PUNKTAI
   9 straipsnis
   Organai
   CEPOL organai yra:

               1)

               valdyba;

               2)

               direktorius, vadovaujantis CEPOL sekretoriatui.

         10 straipsnis
   Valdyba
   1.   Valdybą sudaro po vieną kiekvienos valstybės narės delegaciją. Kiekviena delegacija turi vieną balsą.
   2.   Valdybos nariai yra, pageidautina, nacionalinių mokymo įstaigų vadovai. Kai vienoje valstybėje narėje yra keli vadovai, jie sudaro delegaciją. Valdybai pirmininkauja Europos Sąjungos Tarybai pirmininkaujančios valstybės narės atstovas.
   3.   Komisijos, Europos Sąjungos Tarybos Generalinio sekretoriato ir Europolo atstovai kviečiami dalyvauti posėdžiuose kaip balsavimo teisės neturintys stebėtojai.
   4.   Valdybos narius gali lydėti ekspertai.
   5.   CEPOL direktorius dalyvauja valdybos posėdžiuose, tačiau juose neturi balsavimo teisės.
   6.   Valdyba susirenka mažiausiai du kartus per metus.
   7.   Valdyba priima sprendimus dviejų trečdalių savo narių balsų dauguma, išskyrus atvejus, kai šiame Sprendime nurodyta kitaip.
   8.   Valdyba priima savo darbo tvarkos taisykles.
   9.   Valdyba:

               a)

               patvirtina bendrus mokymo planus, mokymo modulius, mokymosi metodus ir visas kitas mokymosi bei mokymo priemones;

               b)

               priima sprendimą dėl direktoriaus paskyrimo;

               c)

               vieningai priima Komisijai teikiamą biudžeto projektą;

               d)

               priima darbo programą, kuri po konsultavimosi su Komisija turi būti pateikta Tarybai patvirtinti;

               e)

               priima metinę ataskaitą ir CEPOL penkerių metų ataskaitą, kurios pateikiamos Komisijai ir Tarybai, kad Taryba su jomis susipažintų ir jas patvirtintų;

               f)

               direktoriaus pasiūlymu ir paprašiusi Komisijos sutikimo priima įgyvendinimo taisykles, taikomas CEPOL personalui.

         10.   Valdyba gali nuspręsti, jeigu tai tikrai būtina, sudaryti darbo grupes, kurios teiktų rekomendacijas, kurtų ir siūlytų strategijas, mokymo koncepcijas ir priemones ar atliktų kitas valdybos nuomone reikalingas patariamąsias užduotis. Valdyba nustato tokių darbo grupių kūrimo ir veiklos taisykles.
   11.   Valdyba, spręsdama su direktoriumi susijusius klausimus, naudojasi įgaliojimais, nustatytais 13 straipsnio 3 dalyje.
   12.   Nepažeidžiant 9 dalies d ir e punktų, Europos Parlamentui ir Komisijai susipažinti pateikiama ir viešai skelbiama CEPOL veiklos metinė ataskaita bei CEPOL penkerių metų ataskaita.
   11 straipsnis
   Direktorius
   1.   Iš atrankos komiteto pateikto mažiausiai trijų kandidatų sąrašo valdyba išrenka ir ketverių metų laikotarpiui, kurį galima pratęsti vieną kartą, skiria direktorių.
   Valdyba nustato kandidatų atrankos taisykles. Prieš šių taisyklių įsigaliojimą jas turi patvirtinti Taryba.
   2.   Valdyba gali nuspręsti pratęsti direktoriaus kadenciją.
   3.   Valdyba gali pašalinti direktorių iš pareigų.
   4.   Direktorius atsakingas už CEPOL einamųjų reikalų administravimą. Jis teikia paramą valdybos darbui. Direktorius:

               a)

               spręsdamas su personalu susijusius klausimus, naudojasi 13 straipsnio 3 dalyje nustatytais įgaliojimais;

               b)

               imasi visų reikalingų veiksmų, įskaitant vidaus administracinių taisyklių priėmimą bei pranešimų skelbimą, siekdamas užtikrinti, kad CEPOL veikla atitiktų šio sprendimo nuostatas;

               c)

               rengia preliminarų biudžeto projektą, preliminarų metinės ataskaitos projektą ir preliminarų darbo programos projektą, kurie pateikiami valdybai;

               d)

               vykdo biudžetą;

               e)

               palaiko ryšius su susijusiomis tarnybomis valstybėse narėse;

               f)

               koordinuoja darbo programos įgyvendinimą;

               g)

               vykdo kitas valdybos pavestas funkcijas.

         5.   Direktorius už savo veiklą atskaitingas valdybai.
   6.   Tarybai reikalaujant, direktorius praneša apie savo vykdomas pareigas. Direktorius gali tai padaryti, jei to reikalauja Europos Parlamentas.
   7.   Direktorius derasi su priimančiosios valstybės narės Vyriausybe dėl susitarimo dėl būstinės ir pateikia susitarimą valdybai tvirtinti.
   12 straipsnis
   CEPOL sekretoriatas
   CEPOL sekretoriatas padeda CEPOL atlikti administracinius darbus, būtinus jam funkcionuoti ir metinei programai, o kai būtina, ir papildomoms programoms bei iniciatyvoms, vykdyti.
   13 straipsnis
   CEPOL sekretoriato personalas
   1.   CEPOL direktoriui ir CEPOL sekretoriato personalui, įdarbintiems po šio sprendimo įsigaliojimo, taikomi Europos Bendrijų pareigūnų tarnybos nuostatai, Europos Bendrijų kitų tarnautojų įdarbinimo sąlygos ir Europos Bendrijų institucijų bendrai priimtos taisyklės, skirtos šių Tarnybos nuostatų ir įdarbinimo sąlygų taikymui.
   2.   Įgyvendinant 1968 m. vasario 29 d. Tarybos reglamentą (EEB, Euratomas, EAPB) Nr. 259/68, nustatantį Europos Bendrijų pareigūnų tarnybos nuostatus ir kitų Europos Bendrijų tarnautojų įdarbinimo sąlygas bei Komisijos pareigūnams laikinai taikomas specialias priemones (3), CEPOL yra agentūra, kaip apibrėžta Europos Bendrijų pareigūnų tarnybos nuostatų 1a straipsnio 2 dalyje.
   3.   CEPOL, spręsdamas su sekretoriato personalu susijusius klausimus pagal šio sprendimo 10 straipsnio 11 dalį ir 11 straipsnio 4 dalies a punktą, naudojasi įgaliojimais, kurie tarnybos nuostatuose suteikiami paskyrimų tarnybai, o kitų tarnautojų įdarbinimo sąlygose – tarnybai, įgaliotai sudaryti sutartis.
   4.   CEPOL sekretoriato personalą sudaro pareigūnai, komandiruoti institucijos, kaip apibrėžta Europos Bendrijų pareigūnų tarnybos nuostatuose, valstybių narių komandiruoti ekspertai ir kiti CEPOL įdarbinti tarnautojai, reikalingi CEPOL užduotims vykdyti; visi personalo nariai yra laikini darbuotojai.
   5.   Nacionaliniai ekspertai iš valstybių narių į CEPOL sekretoriatą komandiruojami laikantis 2003 m. birželio 16 d. Tarybos sprendimo 2003/479/EB dėl nacionaliniams ekspertams ir kariniam personalui, komandiruojamiems į Tarybos Generalinį sekretoriatą, taikomų taisyklių (4), kuris taikomas pagal analogiją.
   14 straipsnis
   Informaciniai punktai
   Kiekvienoje valstybėje narėje gali būti įsteigtas CEPOL nacionalinis informacinis centras. Nepažeidžiant valstybės narės teisės įkurti šį informacinį centrą taip, kaip ji nori, pageidautina, kad informacinis centras būtų valstybės narės delegacija valdyboje. Nacionalinis informacinis punktas užtikrina veiksmingą CEPOL ir mokymo įstaigų bendradarbiavimą.
   IV SKYRIUS
   FINANSINIAI REIKALAVIMAI
   15 straipsnis
   Biudžetas
   1.   CEPOL pajamas, neatmetant kitų rūšių įplaukų, sudaro Bendrijos subsidija, įtraukta į Europos Sąjungos bendrąjį biudžetą (Komisijos skirsnis).
   2.   CEPOL išlaidos apima personalo, administracines, infrastruktūros ir veiklos išlaidas.
   3.   Direktorius parengia kitų finansinių metų CEPOL pajamų ir išlaidų sąmatą ir pateikia ją valdybai kartu su preliminariu personalo planu.
   4.   Pajamos ir išlaidos turi būti subalansuotos.
   5.   Valdyba priima sąmatos projektą, įskaitant ir preliminarų personalo planą, prie kurio pridedama preliminari darbo programa, ir kasmet vėliausiai iki kovo 31 d. juos siunčia Komisijai. Jei Komisija nepritaria sąmatos projektui, per 30 dienų nuo sąmatos projekto gavimo ji konsultuojasi su valdyba.
   6.   Komisija sąmatą siunčia Europos Parlamentui ir Tarybai (toliau – biudžeto valdymo institucija) kartu su preliminariu Europos Sąjungos biudžeto projektu.
   7.   Remdamasi sąmata, Komisija į preliminarų Europos Sąjungos bendrojo biudžeto projektą įtraukia sumas, kurios, jos manymu, yra reikalingos personalo planui, bei subsidijos sumą, kuri turi būti įrašyta į bendrąjį biudžetą, kurį ji pateikia biudžeto valdymo institucijai pagal Sutarties 272 straipsnį.
   8.   Biudžeto valdymo institucija patvirtina CEPOL skiriamos subsidijos asignavimus. Biudžeto valdymo institucija patvirtina CEPOL personalo planą.
   9.   Valdyba priima CEPOL biudžetą ir personalo planą. Jie tampa galutiniais, kai galutinai priimamas Europos Sąjungos bendrasis biudžetas. Prireikus jie atitinkamai patikslinami.
   10.   Visi biudžeto pakeitimai, įskaitant personalo planą, turi būti daromi 5–9 dalyse nustatyta tvarka.
   11.   Valdyba turi kuo greičiau pranešti biudžeto valdymo institucijai apie savo ketinimą įgyvendinti projektą, kuris gali turėti reikšmingų finansinių padarinių jos biudžeto finansavimui, ypač apie projektus, susijusius su nuosavybe, pavyzdžiui, pastatų nuoma ar pirkimu. Apie tai valdyba informuoja Komisiją.
   12.   Jeigu biudžeto valdymo institucijos padalinys pranešė apie savo ketinimą pateikti nuomonę, jis savo nuomonę valdybai pateikia per šešias savaites nuo pranešimo apie projektą dienos.
   16 straipsnis
   Biudžeto vykdymas ir kontrolė
   1.   CEPOL biudžetą vykdo direktorius.
   2.   Pasibaigus kiekvieniems finansiniams metams vėliausiai iki kitų metų kovo 1 d. CEPOL apskaitos pareigūnas perduoda Komisijos apskaitos pareigūnui laikinąsias finansines ataskaitas kartu su tų finansinių metų biudžeto ir finansų valdymo ataskaita. Komisijos apskaitos pareigūnas pagal 2002 m. birželio 25 d. Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (5) (toliau – finansinis reglamentas) 128 straipsnį konsoliduoja institucijų ir decentralizuotų įstaigų laikinąsias finansines ataskaitas.
   3.   Pasibaigus kiekvieniems finansiniams metams vėliausiai iki kitų metų kovo 31 d. Komisijos apskaitos pareigūnas siunčia Audito Rūmams laikinąsias CEPOL finansines ataskaitas kartu su tų finansinių metų biudžeto ir finansų valdymo ataskaita. Tų finansinių metų biudžeto ir finansų valdymo ataskaita taip pat siunčiama Europos Parlamentui ir Tarybai.
   4.   Gavęs Audito Rūmų pastabas dėl CEPOL laikinųjų finansinių ataskaitų, pagal finansinio reglamento 129 straipsnį direktorius atsako už galutinių CEPOL finansinių ataskaitų sudarymą ir siunčia jas valdybai, kad ji pateiktų nuomonę.
   5.   Valdyba pateikia nuomonę apie galutines CEPOL finansines ataskaitas.
   6.   Kiekvienais sekančiais metais vėliausiai iki liepos 1 d. direktorius siunčia galutines finansines ataskaitas kartu su valdybos nuomone Komisijai, Audito Rūmams, Europos Parlamentui ir Tarybai.
   7.   Galutinės finansinės ataskaitos yra skelbiamos viešai.
   8.   Ne vėliau kaip iki rugsėjo 30 d. direktorius nusiunčia Audito Rūmams atsakymą dėl pateiktų pastabų. Šį atsakymą jis taip pat siunčia valdybai.
   9.   Europos Parlamentas, Tarybai rekomendavus, iki n + 2 metų balandžio 30 d. patvirtina, kad CEPOL direktorius įvykdė n metų biudžetą.
   17 straipsnis
   Finansinė nuostata
   Pasikonsultavusi su Komisija, valdyba vienbalsiai priima finansines taisykles, taikomas CEPOL. Jos negali nukrypti nuo 2002 m. gruodžio 23 d. Komisijos reglamento (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (6), išskyrus atvejus, kai tai konkrečiai reikalinga CEPOL veiklai ir gavus išankstinį Komisijos sutikimą. Biudžeto valdymo institucijai pranešama apie šiuos nukrypimus.
   18 straipsnis
   Kova su sukčiavimu
   1.   Siekiant kovoti su sukčiavimu, korupcija ir kita neteisėta veikla, be apribojimų taikomos 1999 m. gegužės 25 d. Europos Parlamento ir Tarybos reglamento (EB) Nr. 1073/1999 dėl Europos kovos su sukčiavimu tarnybos (OLAF) atliekamų tyrimų (7) nuostatos.
   2.   CEPOL prisijungia prie 1999 m. gegužės 25 d. Tarpinstitucinio susitarimo dėl Europos kovos su sukčiavimu tarnybos (OLAF) atliekamų vidaus tyrimų ir nedelsdama priima atitinkamas CEPOL direktoriui ir sekretoriato personalui taikomas nuostatas.
   3.   Sprendimuose dėl finansavimo ir įgyvendinimo susitarimuose bei kituose jais paremtuose dokumentuose aiškiai nustatoma, kad Audito Rūmai ir OLAF prireikus gali atlikti CEPOL lėšų gavėjų bei už finansavimo paskirstymą atsakingų subjektų patikrinimą vietoje.
   V SKYRIUS
   ĮVAIRIOS NUOSTATOS
   19 straipsnis
   Kalbos
   CEPOL taikomos 1958 m. balandžio 15 d. Reglamento Nr. 1, nustatančio kalbas, kurios turi būti vartojamos Europos ekonominėje bendrijoje (8), nuostatos. Tarybai teikiama metinė ataskaita, nurodyta 10 straipsnio 9 dalies e punkte, turi būti rengiama oficialiomis Sąjungos institucijų kalbomis.
   20 straipsnis
   Galimybė susipažinti su dokumentais
   Remdamasi direktoriaus pasiūlymu ir ne vėliau kaip po šešių mėnesių nuo šio sprendimo įsigaliojimo valdyba priima taisykles dėl galimybės susipažinti su CEPOL dokumentais, atsižvelgdama į principus ir ribas, nustatytus 2001 m. gegužės 30 d. Europos Parlamento ir Tarybos reglamente (EB) Nr. 1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais (9).
   21 straipsnis
   Įvertinimas
   1.   Per penkerius metus nuo šio sprendimo įsigaliojimo ir po to kas penkerius metus valdyba paveda atlikti šio sprendimo įgyvendinimo bei CEPOL veiklos nepriklausomą išorinį įvertinimą.
   2.   Kiekvieną kartą įvertinamas šio sprendimo poveikis, CEPOL ir jo darbo praktikos naudingumas, aktualumas, našumas ir veiksmingumas.
   3.   Valdyba gauna vertinimo rezultatus ir pateikia Komisijai rekomendacijas dėl CEPOL struktūros ir darbo praktikos. Įvertinimo rezultatai ir rekomendacijos įtraukiami į penkerių metų ataskaitą, kuri turi būti parengta laikantis 10 straipsnio 9 dalies e punkte numatytos tvarkos.
   22 straipsnis
   Tarybos priimami sprendimai
   Veikdama pagal 8 straipsnio 3 dalį, 10 straipsnio 9 dalies d ir e punktus, 11 straipsnio 1 dalį ir 16 straipsnio 9 dalį Taryba sprendžia savo narių balsų dauguma.
   VI SKYRIUS
   PEREINAMOJO LAIKOTARPIO NUOSTATOS
   23 straipsnis
   Generalinis teisių perėmimas
   1.   Šiuo sprendimu įsteigiamas CEPOL yra CEPOL, įsteigto Sprendimu 2000/820/TVR, sudarytų sutarčių, jam priklausančių įsipareigojimų ir jo įgyto turto generalinis teisių perėmėjas.
   2.   Nepažeidžiant 11 straipsnio 7 dalies, susitarimas dėl būstinės, sudarytas remiantis Sprendimo 2000/820/TVR 4 straipsnio 1 dalimi, ir toliau galioja šiuo sprendimu įsteigtam CEPOL tol, kol bus panaikintas.
   24 straipsnis
   Direktorius ir personalas
   1.   Remiantis Sprendimo 2000/820/TVR 4 straipsnio 2 dalimi paskirtas direktorius turi iki jo kadencijos pabaigos būti direktoriumi, kaip apibrėžta šio sprendimo 11 straipsnyje.
   2.   Tuo atveju, jei jis nenori arba negali veikti pagal 1 dalį, valdyba ne ilgesniam nei 18 mėnesių laikotarpiui paskiria laikinai einantį pareigas direktorių, kol bus pritaikyta šio sprendimo 11 straipsnio 1 dalyje numatyta paskyrimo tvarka.
   3.   Darbo sutarčių, sudarytų prieš priimant šį sprendimą, turi būti laikomasi.
   4.   Į CEPOL, įsteigtą remiantis Sprendimu 2000/820/TVR, komandiruoti nacionaliniai ekspertai turi teisę tęsti jų darbą CEPOL vadovaujantis šio sprendimo 13 straipsnio 5 dalyje nurodytomis taisyklėmis.
   25 straipsnis
   Biudžetas
   1.   Remiantis Sprendimo 2000/820/TVR 5 straipsnio 3 dalimi nustatytų biudžetų įvykdymo patvirtinimo procedūra vykdoma laikantis finansinio reglamento, priimto remiantis Sprendimo 2000/820/TVR 5 straipsnio 3 dalimi.
   2.   Pagal finansinį reglamentą, priimtą remiantis Sprendimo 2000/820/TVR 5 straipsnio 3 dalimi, CEPOL iki šio sprendimo įsigaliojimo prisiimtų įsipareigojimų įvykdymo išlaidos, kurios tuo metu nebuvo padarytos, padengiamos iš CEPOL biudžeto, nustatyto šiuo sprendimu.
   3.   Įsigaliojus šiam sprendimui valdyba per devynis mėnesius vieningai nustato sumą 2 dalyje nurodytoms išlaidoms padengti. Į šiuo sprendimu nustatytą 2006 m. biudžetą bus pervesta atitinkama suma, finansuojama iš susikaupusio biudžetų, patvirtintų remiantis Sprendimo 2000/820/TVR 5 straipsnio 3 dalimi, pertekliaus, ir tokia suma sudaro asignuotąsias įplaukas šioms išlaidoms padengti.
   Jeigu pertekliaus nepakanka 2 dalyje nurodytoms išlaidoms padengti, valstybės narės suteikia reikalingą finansavimą remdamosi Sprendimu 2000/820/TVR.
   4.   Likusioji biudžetų, patvirtintų remiantis Sprendimo 2000/820/TVR 5 straipsnio 3 dalimi, pertekliaus dalis grąžinama valstybėms narėms. Tuo tikslu kiekvienai valstybei narei grąžintina suma apskaičiuojama pagal metinius valstybių narių įnašus į CEPOL biudžetus, nustatomus remiantis Sprendimo 2000/820/TVR 5 straipsnio 2 dalimi.
   Likusioji biudžetų pertekliaus dalis grąžinama valstybėms narėms per tris mėnesius po to, kai buvo nustatyta 3 dalyje nurodyta suma ir buvo baigtos biudžetų, patvirtintų remiantis Sprendimo 2000/820/TVR 5 straipsnio 3 dalimi, įvykdymo patvirtinimo procedūros.
   5.   CEPOL toliau įgyvendina Bendrijos finansuojamus projektus, kuriuose dalyvauja CEPOL, įsteigtas remiantis Sprendimu 2000/820/TVR, įskaitant projektus, priimtus pagal programas CARDS ir MEDA.
   26 straipsnis
   Darbo programa ir metinė ataskaita
   1.   Kasmetinė tęstinio mokymo programa, priimta remiantis Sprendimo 2000/820/TVR 3 straipsniu, laikoma 10 straipsnio 9 dalies d punkte nurodyta darbo programa, atsižvelgiant į pakeitimus, priimtus pagal šio sprendimo nuostatas.
   2.   CEPOL 2005 m. veiklos metinė atskaita rengiama laikantis tvarkos, numatytos Sprendimo 2000/820/TVR 3 straipsnyje.
   27 straipsnis
   Institucinės nuostatos
   1.   Įgyvendinant šio sprendimo pereinamojo laikotarpio nuostatas, valdyba, sudaryta remiantis šio sprendimo 10 straipsniu, pakeičia valdybą, sudarytą remiantis Sprendimu 2000/820/TVR.
   2.   Nepaisant šio sprendimo 28 straipsnio, Sprendimo 2000/820/TVR atitinkamos nuostatos ir visos joms įgyvendinti priimtos taisyklės bei nuostatai ir toliau galioja įgyvendinant šio sprendimo pereinamojo laikotarpio nuostatas.
   28 straipsnis
   Priemonės, kurias reikia parengti prieš įsigaliojant sprendimui
   Valdyba, sudaryta remiantis Sprendimu 2000/820/TVR, bei direktorius, paskirtas remiantis šiuo sprendimu, parengia priimti skirtas toliau išvardijamas priemones:

               a)

               valdybos darbo tvarkos taisykles, nurodytas 10 straipsnio 8 dalyje;

               b)

               CEPOL personalui taikomas vykdymo taisykles, nurodytas 10 straipsnio 9 dalies f punkte;

               c)

               kandidatų atrankos taisykles, nurodytas 11 straipsnio 1 dalyje;

               d)

               11 straipsnio 4 dalies b punkte nurodytas priemones;

               e)

               17 straipsnyje nurodytas finansines taisykles, taikomas CEPOL;

               f)

               priemones, kurių reikalaujama 18 straipsnio 2 dalyje, ir

               g)

               20 straipsnyje nurodytos galimybės susipažinti su CEPOL dokumentais taisykles.

         VII SKYRIUS
   BAIGIAMOSIOS NUOSTATOS
   29 straipsnis
   Panaikinimas
   Nepažeidžiant šio sprendimo VI skyriaus, Sprendimas 2000/820/TVR yra panaikinamas.
   30 straipsnis
   Sprendimo įsigaliojimas
   Šis sprendimas įsigalioja 2006 m. sausio 1 d. Tačiau 28 straipsnis taikomas nuo kitos dienos po šio sprendimo paskelbimo Europos Sąjungos oficialiajame leidinyje.
   31 straipsnis
   Paskelbimas
   Šis sprendimas skelbiamas Europos Sąjungos oficialiajame leidinyje.

      Priimta Briuselyje, 2005 m. rugsėjo 20 d.

            Tarybos vardu

            Pirmininkė

         M. BECKETT

      (1)  2005 m. balandžio 12 d. pateikta nuomonė (dar nepaskelbta Oficialiajame leidinyje).

      (2)  OL L 336, 2000 12 30, p. 1. Sprendimas su paskutiniais pakeitimais, padarytais Sprendimu 2004/567/TVR (OL L 251, 2004 7 27, p. 20).

      (3)  OL L 56, 1968 3 4, p. 1. Reglamentas su paskutiniais pakeitimais, padarytais Reglamentu (EB, Euratomas) Nr. 723/2004 (OL L 124, 2004 4 27, p. 1).

      (4)  OL L 160, 2003 6 28, p. 72. Sprendimas su paskutiniais pakeitimais, padarytais Sprendimu 2004/240/EB (OL L 74, 2004 3 12, p. 17).

      (5)  OL L 248, 2002 9 16, p. 1.

      (6)  OL L 357, 2002 12 31, p. 72.

      (7)  OL L 136, 1999 5 31, p. 1.

      (8)  OL 17, 1958 10 6, p. 385/58. Reglamentas su paskutiniais pakeitimais, padarytais 2003 m. Stojimo aktu.

      (9)  OL L 145, 2001 5 31, p. 43.


title: 2003 m. kovo 20 d. Europos centrinio banko sprendimas, dėl euro banknotų nominalų, specifikacijų, atkūrimo, keitimo ir išėmimo iš apyvartos (ECB/2003/4)

text:
Svarbus teisinis pranešimas

|

32003D0004

Oficialusis leidinys L 078 , 25/03/2003 p. 0016 - 0019

		Europos centrinio banko sprendimas2003 m. kovo 20 d.dėl euro banknotų nominalų, specifikacijų, atkūrimo, keitimo ir išėmimo iš apyvartos(ECB/2003/4)(2003/205/EB)EUROPOS CENTRINIO BANKO VALDANČIOJI TARYBA,atsižvelgdama į Europos bendrijos steigimo sutartį, ypač į jos 106 straipsnio 1 dalį, ir į Europos centrinių bankų sistemos ir Europos centrinio banko statuto 16 straipsnį,kadangi:(1) Sutarties 106 straipsnio 1 dalis ir Statuto 16 straipsnis nustato, kad Europos centrinis bankas (ECB) turi išimtinę teisę duoti leidimą Bendrijoje išleisti banknotus. Šie straipsniai taip pat nustato, kad tokius banknotus gali išleisti ECB ir nacionaliniai centriniai bankai. Atsižvelgiant į 1998 m. gegužės 3 d. Tarybos reglamento (EB) Nr. 974/98 dėl euro įvedimo [1] 10 straipsnį, ECB ir dalyvaujančių valstybių narių nacionaliniai centriniai bankai (toliau — NCB) leidžia į apyvartą euro banknotus,(2) Europos pinigų institutas (EPI) atliko parengiamąjį darbą dėl euro banknotų gaminimo ir išleidimo, ir, atsižvelgdamas į konkrečius Europos banknotų naudotojų asociacijų vaizdinius ir techninius reikalavimus, ypač dėl euro banknotų atvaizdo, jis palengvino naudotojų uždavinį atpažinti ir priimti naujus euro banknotų nominalus ir specifikacijas.(3) Kaip EPI tęsėjui, ECB priklauso autorių teisės į euro banknotų atvaizdus, kurios anksčiau priklausė EPI. ECB ir NCB, veikdami ECB vardu, gali ginti šias autorių teises dėl kopijų, išleistų ar išplatintų pažeidžiant autorių teises, pavyzdžiui, inter alia, dėl tokių kopijų, kurios gali pakenkti euro banknotų įvaizdžiui.(4) Siekiant apsaugoti euro banknotų, kaip mokėjimo priemonių, vientisumą, ECB ir NCB teisė išleisti euro banknotus apima įgaliojimus imtis visų tam tikslui būtinų teisinių priemonių. Siekdamas užtikrinti, kad visuomenė galėtų atskirti tikrus euro banknotus nuo kopijų, ECB turėtų imtis priemonių, kad būtų nustatytas minimalus apsaugos lygis visose dalyvaujančiose valstybėse narėse. Todėl būtina nustatyti bendrąsias taisykles, pagal kurias bus leidžiama atkurti euro banknotus.(5) Šio sprendimo nuostatos neturėtų pažeisti baudžiamosios teisės taikymo, ypač padirbinėjimo srityje.(6) Elektroninės euro banknotų kopijos turėtų būti laikomos teisėtomis tik tuo atveju, kai jų kūrėjas naudoja pakankamas technines priemones, kurios neleidžia atspausdinti euro banknotų taip, kad visuomenė galėtų supainioti atspausdintus euro banknotus su tikraisiais.(7) Teisė imtis euro banknotų, kaip mokėjimo priemonių, vientisumo apsaugos priemonių apima įgaliojimus priimti bendrą tvarką, pagal kurią NCB yra pasirengę keisti sugadintus ar apgadintus euro banknotus. Pagal šią tvarką tam tikros euro banknotų, kuriuos pateikus keitimui NCB turėtų sulaikyti, kategorijos yra nurodytos.(8) Tikro euro banknoto, kurį reikia pateikti siekiant įgyti teisę pakeisti valiutą, daliai taikomi minimalūs matmenų reikalavimai. Šie matmenys turėtų būti išreikšti tikrojo euro banknoto paviršiaus ploto iki jo sugadinimo ar apgadinimo procentine dalimi, kad matmenys neišsikraipytų, pavyzdžiui, tais atvejais, kai euro banknotas sugadinamas ar apgadinamas jam susitraukiant.(9) Siekiant paskatinti profesionalius banknotų tvarkytojus tinkamai naudotis prietaisais, saugančiais nuo vagysčių, tikslinga, jiems prašant NCB pakeisti euro banknotus, kurie buvo sugadinti ar apgadinti naudojant minėtus prietaisus, NCB imti iš banknotų tvarkytojų mokestį, kompensuojantį tyrimo, atlikto dėl šių euro banknotų keitimo, išlaidas.(10) Šis mokestis neimamas, kai sugadinama ar apgadinama dėl pasikėsinimo įvykdyti ar įvykdyto apiplėšimo arba vagystės ir, siekiant išvengti nereikšmingų mokesčių, imamas tik tuo atveju, jei keisti pateikiamas minimalus sugadintų ar apgadintų euro banknotų kiekis.(11) Jeigu didelis euro banknotų kiekis buvo apgadintas ar sugadintas naudojant prietaisus, saugančius nuo vagystės, banknotai turėtų būti pateikiami keisti komplektais, kuriuos sudaro minimalus euro banknotų skaičius.(12) ECB išimtinė teisė duoti leidimą Bendrijoje išleisti euro banknotus apima įgaliojimus išimti euro banknotus iš apyvartos ir nustatyti bendrą tvarką, pagal kurią ECB ir NCB šį išėmimą gali atlikti.(13) Siekiant aiškumo ir teisinio tikrumo, tikslinga kodifikuoti 2001 m. rugpjūčio 30 d. Sprendimą ECB/2001/7 dėl euro banknotų nominalų, specifikacijų, atkūrimo, keitimo ir išėmimo iš apyvartos [2], pakeistą Sprendimu ECB/2001/14 [3], ir padaryti ECB ir NCB uždavinius dėl euro banknotų atkūrimo, keitimo ir išėmimo iš apyvartos skaidresnius,NUSPRENDĖ:1 straipsnisNominalai ir specifikacijos1. Pirmą euro banknotų seriją sudaro septyni nominalai nuo penkių iki penkių šimtų eurų, kuriuose vaizduojama tema "Europos amžiai ir stiliai" ir kurių pagrindinės specifikacijos yra tokios:Nominali vertė (EUR) | Matmenys | Vyraujanti spalva | Dizainas |5 | 120 × 62 mm | Pilka | Klasikinis |10 | 127 × 67 mm | Raudona | Romaniškasis |20 | 133 × 72 mm | Mėlyna | Gotikos |50 | 140 × 77 mm | Oranžinė | Renesanso |100 | 147 × 82 mm | Žalia | Baroko ir rokoko |200 | 153 × 82 mm | Geltonai ruda | Geležies ir stiklo architektūra |500 | 160 × 82 mm | Purpurinė | Modernioji XX amžiaus architektūra |2. Septynių šios euro banknotų serijos nominalų pirmojoje pusėje (recto) vaizduojami vartai ir langai, o antrojoje pusėje (verso) — tiltai. Visiems septyniems nominalams būdingi skirtingi pirmiau nurodyti Europos meno laikotarpiai. Kiti atvaizdą sudarantys elementai yra šie: Europos Sąjungos simbolis; valiutos pavadinimas lotyniškosios ir graikų abėcėlės raidėmis; Europos centrinio banko inicialai visomis oficialiosiomis kalbomis; © simbolis, nurodantis, kad autorių teisės priklauso ECB, ir ECB pirmininko parašas.2 straipsnisEuro banknotų atkūrimo taisyklės1. "Kopija" — tai bet koks materialus ar nematerialus atvaizdas, kuriame naudojamas visas 1 straipsnyje nurodytas euro banknotas ar jo dalis, arba jo individualaus atvaizdo elementų dalys, pavyzdžiui, inter alia, spalva, matmenys, raidės ar simboliai, kurių atvaizdas gali būti panašus į euro banknotą ar suteikti bendrą euro banknoto įspūdį, nepaisant to:a) koks paveikslo dydis; arbab) kokia medžiaga (medžiagos) arba technika (technikos), buvo naudojama (naudojamos) jį gaminant; arbac) kokių ne banknoto kilmės elementų ar iliustracijų buvo pridėta prie atvaizdo; arbad) ar euro banknoto atvaizdas, pavyzdžiui, raidės ar simboliai, buvo pakeisti.2. Kopijos, kurias visuomenė gali supainioti su tikraisiais euro banknotais, yra laikomos neteisėtomis.3. Kopijos, kurios atitinka šiuos kriterijus, laikomos teisėtomis, nes nėra rizikos, kad visuomenė gali jas supainioti su tikraisiais euro banknotais:a) 1 straipsnyje nurodyto euro banknoto vienpusės kopijos su sąlyga, kad 1 straipsnyje nurodyto atitinkamo banknoto kopijos dydis sudaro ne mažiau kaip 125 % ir ilgio, ir pločio arba ne daugiau kaip 75 % ir ilgio, ir pločio; arbab) 1 straipsnyje nurodyto euro banknoto dvipusės kopijos su sąlyga, kad 1 straipsnyje nurodyto atitinkamo banknoto kopijos dydis sudaro ne mažiau kaip 200 % ir ilgio, ir pločio arba ne daugiau kaip 50 % ir ilgio, ir pločio; arbac) 1 straipsnyje nurodyto euro banknoto atvaizdo atskirų elementų kopijos su sąlyga, kad toks atvaizdo elementas nėra vaizduojamas panašiame į banknotą fone; arbad) vienpusės kopijos, vaizduojančios euro banknoto pirmąją arba antrąją pusę su sąlyga, kad ši dalis yra mažesnė nei vienas trečdalis 1 straipsnyje nurodyto euro banknoto tikrosios pirmosios arba antrosios pusės dalies; arbae) kopijos padarytos iš medžiagos, kuri aiškiai skiriasi nuo popieriaus, ir kuri aiškiai atrodo skirtingai negu banknotams kurti naudojama medžiaga; arbaf) nematerialios kopijos, padarytos elektroniškai prieinamos tinklalapiuose perduodant laidais ar bevielio ryšio arba kitomis priemonėmis ir kurios sudaro galimybę visuomenės nariams prieiti prie nematerialių kopijų individualiai pasirinktoje vietoje ir pasirinktu laiku su sąlyga, kad:- žodis SPECIMEN atspausdintas įstrižai kopijos Arial šriftu arba šriftu, panašiu į Arial. Žodžio SPECIMEN ilgis yra ne mažiau kaip 75 % kopijos ilgio, aukštis — ne mažiau kaip 15 % kopijos pločio, yra neskaidrios (nepermatomos) spalvos, kontrastuojančios su 1 straipsnyje nurodyto atitinkamo euro banknoto vyraujančia spalva; ir- elektroninės kopijos skiriamoji geba esant tikram jos dydžiui neviršija 72 dpi.4. Gavę rašytinį prašymą, ECB ir NCB patvirtina, kad kopijos, neatitinkančios 3 dalyje nustatytų kriterijų taip, kad visuomenė negalėtų jų supainioti su tikruoju 1 straipsnyje nurodytu banknotu, yra taip pat teisėtos. Kai kopijos yra pagamintos tik vienoje dalyvaujančioje valstybėje narėje, pirmiau nurodyti prašymai adresuojami šios valstybės narės NCB. Visais kitais atvejais tokie prašymai adresuojami ECB.5. euro banknotų atkūrimo taisyklės taip pat taikomos euro banknotams, kurie buvo pašalinti iš apyvartos arba pagal šį sprendimą prarado teisėtos mokėjimo priemonės statusą.3 straipsnisSugadintų ar apgadintų banknotų keitimas1. NCB, pateikus prašymą ir pagal 2 dalyje nustatytas sąlygas, keičia sugadintus ar apgadintus tikrus teisėtos mokėjimo priemonės — euro — banknotus tokiais atvejais:a) jei pateikiama daugiau kaip 50 % banknoto arbab) jei pateikiama mažiau kaip 50 % banknoto ir jei pareiškėjas įrodo, kad trūkstamos dalys sunaikintos.2. Keičiant sugadintus ar apgadintus teisėtos mokėjimo priemonės — euro — banknotus, kartu su 1 dalimi taikomos šios papildomos sąlygos:a) kai abejojama dėl pareiškėjo euro banknotų juridinės nuosavybės teisės arba jų tikrumo: pareiškėjas pateikia tapatumo duomenis;b) kai pateikiami euro banknotai yra sutepti rašalu, suteršti ar įmirkyti: pareiškėjas pateikia rašytinį paaiškinimą dėl dėmės, suteršimo ar įmirkymo rūšies;c) kai euro banknotai buvo išblukinti aktyvuotais prietaisais, saugančiais nuo vagystės, ir juos pateikė profesionalūs banknotų tvarkytojai, kaip nurodyta 2001 m. birželio 28 d. Tarybos reglamento Nr. 1338/2001, nustatančio priemones, būtinas euro apsaugai nuo padirbinėjimo [4], 6 straipsnio 1 dalyje, profesionalūs banknotų tvarkytojai pateikia rašytinį pareiškimą dėl priežasties ir neutralizavimo kilmės;d) kai naudojant prietaisus, saugančius nuo vagystės, buvo apgadintas ar sugadintas didelis euro banknotų kiekis, jis pateikiamas 100 euro banknotų komplektais, jeigu pateikiamų euro banknotų sumos pakanka tokiems komplektams suformuoti.3. Nepaisant to, kas išdėstyta pirmiau:a) kai NCB turi žinių arba pagrįstai mano, kad euro banknotai buvo tyčia apgadinti ar sugadinti, siekdami sukliudyti grąžinti tokius euro banknotus į apyvartą arba sukliudyti pareiškėjui pateikti keisti juos kitam NCB, jie atsisako keisti euro banknotus ir juos sulaiko. Tačiau NCB keičia apgadintus ar sugadintus euro banknotus, jeigu jie turi žinių arba pagrįstai mano, kad pareiškėjai yra bona fide, arba jeigu pareiškėjai gali įrodyti, kad jie yra bona fide. euro banknotai, kurie yra apgadinti arba sugadinti nežymiai, pavyzdžiui, kai ant jų yra užrašytos trumpos pastabos, skaičiai ar trumpi sakiniai, iš principo nebus laikomi tyčia apgadintais ar sugadintais euro banknotais; irb) kai NCB turi žinių arba pagrįstai mano, kad buvo įvykdytas baudžiamasis nusikaltimas, jie atsisako keisti apgadintus ar sugadintus euro banknotus ir juos sulaiko po patvirtinimo apie jų gavimą, kaip įrodymą, kuris bus pateikiamas kompetentingoms institucijoms pradėti arba paremti vykstantį baudžiamąjį tyrimą. Jeigu kompetentingų institucijų nėra nuspręsta kitaip, euro banknotai grąžinami pareiškėjui tyrimo pabaigoje, ir tada jie gali būti keičiami.4 straipsnisMokesčio už sugadintų ar apgadintų euro banknotų pakeitimą nustatymas1. NCB ima mokestį iš profesionalių banknotų tvarkytojų, kai šie, vadovaudamiesi 3 straipsniu, prašo NCB pakeisti teisėtą mokėjimo priemonę — euro banknotus, kurie buvo sugadinti ar apgadinti naudojant prietaisus, saugančius nuo vagystės.2. Mokestis yra 10 euro centų už sugadintą ar apgadintą euro banknotą.3. Mokestis imamas tik jeigu keičiama bent 100 sugadintų ar apgadintų euro banknotų. Mokestis imamas už visus keičiamus euro banknotus.4. Mokestis neimamas, kai euro banknotai buvo sugadinti ar apgadinti pasikėsinant įvykdyti ar įvykdžius apiplėšimą ar vagystę.5 straipsniseuro banknotų išėmimas iš apyvartoseuro banknoto tipo ar serijos išėmimą iš apyvartos reglamentuoja Valdančiosios tarybos sprendimas, kuris kaip bendroji informacija skelbiamas Europos Sąjungos oficialiajame leidinyje ir kitose visuomenės informavimo priemonėse. Šis sprendimas būtinai turi apimti tokius dalykus:- iš apyvartos išimamo euro banknoto tipas ar serija; ir- keitimo laikotarpio trukmė; ir- data, kada šis euro banknoto tipas ar serija praras teisėtos mokėjimo priemonės statusą; ir- kaip elgiamasi su euro banknotais, pateiktais pasibaigus išėmimo iš apyvartos laikotarpiui ir/ar jiems praradus teisėtos mokėjimo priemonės statusą.6 straipsnisBaigiamosios nuostatos1. Sprendimai ECB/2001/7 ir ECB/2001/14 panaikinami.2. Nuorodos į Sprendimus ECB/1998/6 [5], ECB/1999/2 [6], ECB/2001/7 ir ECB/2001/14 laikomos nuorodomis į šį sprendimą.3. Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.Priimta Frankfurte prie Maino, 2003 m. kovo 20 d.ECB Valdančiosios tarybos varduWillem F. Duisenberg[1] OL L 139, 1998 5 11, p. 1.[2] OL L 233, 2001 8 31, p. 55.[3] OL L 5, 2002 1 9, p. 26.[4] OL L 181, 2001 7 4, p. 6.[5] 1998 m. liepos 7 d. Sprendimas ECB/1998/6 dėl euro banknotų nominalų, specifikacijų, atkūrimo, keitimo ir išėmimo iš apyvartos, OL L 8, 1999 1 14, p. 36.[6] 1999 m. rugpjūčio 26 d. Sprendimas ECB/1999/2, iš dalies pakeičiantis 1998 m. liepos 7 d. Sprendimą ECB/1998/6 dėl eurobanknotų nominalų, specifikacijų, atkūrimo, keitimo ir išėmimo iš apyvartos, OL L 258, 1999 10 5, p. 29.--------------------------------------------------


title: 2011/897/ES: 2011 m. gruodžio 19 d. Europos Vadovų Tarybos sprendimas, kuriuo skiriamas Europos centrinio banko vykdomosios valdybos narys

text:
29.12.2011

               LT

               Europos Sąjungos oficialusis leidinys

               L 345/21

         EUROPOS VADOVŲ TARYBOS SPRENDIMAS
   2011 m. gruodžio 19 d.
   kuriuo skiriamas Europos centrinio banko vykdomosios valdybos narys
   (2011/897/ES)
   EUROPOS VADOVŲ TARYBA,
   atsižvelgdama į Sutartį dėl Europos Sąjungos veikimo, ypač į jos 283 straipsnio 2 dalį,
   atsižvelgdama į Protokolą dėl Europos centrinių bankų sistemos ir Europos Centrinio Banko statuto, ypač į jo 11.2 straipsnį,
   atsižvelgdama į Europos Sąjungos Tarybos rekomendaciją (1),
   atsižvelgdama į Europos Parlamento nuomonę (2),
   atsižvelgdama į Europos Centrinio Banko valdančiosios tarybos nuomonę (3),
   kadangi:

               (1)

               2011 m. lapkričio 10 d. laišku Europos Centrinio Banko pirmininkas Mario DRAGHI pranešė apie Lorenzo BINI SMAGHI sprendimą atsistatydinti iš Vykdomojoje valdyboje užimamų pareigų nuo 2011 m. gruodžio 31 d. pabaigos. Todėl reikia paskirti naują Europos Centrinio Banko vykdomosios valdybos narį;

               (2)

               Europos Vadovų Taryba nariu nori skirti Benoît COEURÉ, kuris, jos manymu, atitinka visus Sutarties 283 straipsnio 2 dalyje nustatytus reikalavimus,

         PRIĖMĖ ŠĮ SPRENDIMĄ:
   1 straipsnis
   Benoît COEURÉ skiriamas Europos Centrinio Banko vykdomosios valdybos nariu aštuonerių metų kadencijai nuo 2012 m. sausio 1 d.
   2 straipsnis
   Šis sprendimas skelbiamas Europos Sąjungos oficialiajame leidinyje.
   3 straipsnis
   Šis sprendimas įsigalioja jo priėmimo dieną.

      Priimta Briuselyje 2011 m. gruodžio 19 d.

            Europos Vadovų Tarybos vardu

            Pirmininkas

         H. VAN ROMPUY

      (1)  Dar nepaskelbta Oficialiajame leidinyje.

      (2)  2011 m. gruodžio 14 d. pateikta nuomonė (dar nepaskelbta Oficialiajame leidinyje).

      (3)  2011 m. gruodžio 8 d. pateikta nuomonė (dar nepaskelbta Oficialiajame leidinyje).


title: 2013 m. vasario 18 d. Tarybos sprendimas 2013/87/BUSP dėl Europos Sąjungos karinės misijos siekiant prisidėti prie Malio ginkluotųjų pajėgų mokymo (EUTM Mali) pradėjimo

text:
19.2.2013

               LT

               Europos Sąjungos oficialusis leidinys

               L 46/27

         TARYBOS SPRENDIMAS 2013/87/BUSP
   2013 m. vasario 18 d.
   dėl Europos Sąjungos karinės misijos siekiant prisidėti prie Malio ginkluotųjų pajėgų mokymo (EUTM Mali) pradėjimo
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 42 straipsnio 4 dalį ir 43 straipsnio 2 dalį,
   atsižvelgdama į 2013 m. sausio 17 d. Tarybos sprendimą 2013/34/BUSP dėl Europos Sąjungos karinės misijos siekiant prisidėti prie Malio ginkluotųjų pajėgų mokymo (EUTM Mali) (1), ypač į jo 4 straipsnį,
   atsižvelgdama į Sąjungos vyriausiosios įgaliotinės užsienio reikalams ir saugumo politikai pasiūlymą,
   kadangi:

               (1)

               2012 m. gruodžio 24 d. Malio Respublikos Prezidentas Sąjungos vyriausiajai įgaliotinei užsienio reikalams ir saugumo politikai skirtame kvietime palankiai įvertino galimybę dislokuoti ES karinę mokymo misiją Malyje;

               (2)

               2013 m. sausio 17 d. Taryba priėmė Sprendimą 2013/34/BUSP;

               (3)

               Pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo dėl Danijos pozicijos 5 straipsnį Danija nedalyvauja rengiant ir įgyvendinant su gynyba susijusius Sąjungos sprendimus ir veiksmus. Danija nedalyvauja įgyvendinant šį sprendimą ir todėl nedalyvauja finansuojant šią misiją,

         PRIĖMĖ ŠĮ SPRENDIMĄ:
   1 straipsnis
   Misijos planas ir veiksmų pradžios taisyklės, susiję su ES karine misija, siekiant prisidėti prie Malio ginkluotųjų pajėgų mokymo (toliau – EUTM Mali) yra patvirtinti.
   2 straipsnis
   EUTM Mali pradedama 2013 m. vasario 18 d.
   3 straipsnis
   EUTM Mali misijos vadas įgaliojamas iš karto pradėti vykdyti EUTM Mali.
   4 straipsnis
   Šis sprendimas įsigalioja jo priėmimo dieną.

      Priimta Briuselyje 2013 m. vasario 18 d.

            Tarybos vardu

            Pirmininkė

         C. ASHTON

      (1)  OL L 14, 2013 1 18, p. 19.


title: 2015 m. balandžio 20 d. Tarybos sprendimas (ES) 2015/785 dėl Europos Sąjungos ir Jungtinių Arabų Emyratų susitarimo dėl bevizio režimo trumpalaikio buvimo atveju pasirašymo Europos Sąjungos vardu ir laikino taikymo

text:
21.5.2015

               LT

               Europos Sąjungos oficialusis leidinys

               L 125/1

         TARYBOS SPRENDIMAS (ES) 2015/785
   2015 m. balandžio 20 d.
   dėl Europos Sąjungos ir Jungtinių Arabų Emyratų susitarimo dėl bevizio režimo trumpalaikio buvimo atveju pasirašymo Europos Sąjungos vardu ir laikino taikymo
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 77 straipsnio 2 dalies a punktą kartu su 218 straipsnio 5 dalimi,
   atsižvelgdama į Europos Komisijos pasiūlymą,
   kadangi:

               (1)

               Europos Parlamento ir Tarybos reglamentu (ES) Nr. 509/2014 (1) nuoroda į Jungtinius Arabų Emyratus perkelta iš Tarybos reglamento (EB) Nr. 539/2001 (2) I priedo į jo II priedą;

               (2)

               po tos nuorodos į Jungtinius Arabų Emyratus pateikiama išnaša, kurioje nustatyta, kad vizų reikalavimas netaikomas nuo tos dienos, kai įsigalioja su Europos Sąjunga sudarytinas susitarimas dėl bevizio režimo;

               (3)

               2014 m. spalio 9 d. Taryba priėmė sprendimą, įgaliojantį Komisiją pradėti derybas su Jungtiniais Arabų Emyratais dėl Europos Sąjungos ir Jungtinių Arabų Emyratų susitarimo dėl bevizio režimo trumpalaikio buvimo atveju (toliau – Susitarimas) sudarymo;

               (4)

               derybos dėl Susitarimo pradėtos 2014 m. lapkričio 5 d. ir buvo sėkmingai baigtos jo parafavimu pasikeičiant laiškais 2014 m. lapkričio 20 d.;

               (5)

               Sąjungos vardu Susitarimas turėtų būti pasirašytas, o prie Susitarimo pridedamos deklaracijos turėtų būti patvirtintos. Susitarimas turėtų būti laikinai taikomas nuo jo pasirašymo dienos, kol bus užbaigtos jo oficialiam sudarymui būtinos procedūros;

               (6)

               šis sprendimas yra Šengeno acquis nuostatų, kurias įgyvendinant Jungtinė Karalystė nedalyvauja pagal Tarybos sprendimą 2000/365/EB (3), plėtojimas; todėl Jungtinė Karalystė nedalyvauja priimant šį sprendimą ir jis nėra jai privalomas ar taikomas;

               (7)

               šis sprendimas yra Šengeno acquis nuostatų, kurias įgyvendinant Airija nedalyvauja pagal Tarybos sprendimą 2002/192/EB (4), plėtojimas; todėl Airija nedalyvauja priimant šį sprendimą ir jis nėra jai privalomas ar taikomas,

         PRIĖMĖ ŠĮ SPRENDIMĄ:
   1 straipsnis
   Įgaliojama Sąjungos vardu pasirašyti Europos Sąjungos ir Jungtinių Arabų Emyratų susitarimą dėl bevizio režimo trumpalaikio buvimo atveju (toliau – Susitarimas) su sąlyga, kad minėtas Susitarimas bus sudarytas.
   Susitarimo tekstas pridedamas prie šio sprendimo.
   2 straipsnis
   Sąjungos vardu patvirtinamos prie šio sprendimo pridedamos deklaracijos.
   3 straipsnis
   Tarybos pirmininkas įgaliojamas paskirti asmenį (-is), įgaliotą (-us) Sąjungos vardu pasirašyti Susitarimą.
   4 straipsnis
   Susitarimas laikinai taikomas nuo jo pasirašymo dienos (5), kol bus užbaigtos jo sudarymui būtinos procedūros.
   5 straipsnis
   Šis sprendimas įsigalioja jo priėmimo dieną.

      Priimta Liuksemburge 2015 m. balandžio 20 d.

            Tarybos vardu

            Pirmininkas

         J. DŪKLAVS

      (1)  2014 m. gegužės 15 d. Europos Parlamento ir Tarybos reglamentas (ES) Nr. 509/2014, kuriuo iš dalies keičiamas Tarybos reglamentas (EB) Nr. 539/2001, nustatantis trečiųjų šalių, kurių piliečiai, kirsdami išorines sienas, privalo turėti vizas, ir trečiųjų šalių, kurių piliečiams toks reikalavimas netaikomas, sąrašus (OL L 149, 2014 5 20, p. 67).

      (2)  2001 m. kovo 15 d. Tarybos reglamentas (EB) Nr. 539/2001, nustatantis trečiųjų šalių, kurių piliečiai, kirsdami išorines sienas, privalo turėti vizas, ir trečiųjų šalių, kurių piliečiams toks reikalavimas netaikomas, sąrašus (OL L 81, 2001 3 21, p. 1).

      (3)  2000 m. gegužės 29 d. Tarybos sprendimas 2000/365/EB dėl Jungtinės Didžiosios Britanijos ir Šiaurės Airijos Karalystės prašymo dalyvauti įgyvendinant kai kurias Šengeno acquis nuostatas (OL L 131, 2000 6 1, p. 43).

      (4)  2002 m. vasario 28 d. Tarybos sprendimas 2002/192/EB dėl Airijos prašymo dalyvauti įgyvendinant kai kurias Šengeno acquis nuostatas (OL L 64, 2002 3 7, p. 20).

      (5)  Susitarimo pasirašymo datą Europos Sąjungos oficialiajame leidinyje paskelbs Tarybos Generalinis sekretoriatas.


title: 2006/541/EB: 2006 m. liepos 20 d.  Komisijos sprendimas, pakeičiantis Sprendimo 2005/769/EB, nustatančio taisykles dėl pagalbos maistu paslaugų viešojo pirkimo, kurį vykdo NVO, Komisijos įgaliotos įsigyti ir surinkti pagal Tarybos reglamentą (EB) Nr. 1292/96 tiekiamus produktus, priedą

text:
4.8.2006

               LT

               Europos Sąjungos oficialusis leidinys

               L 214/50

      KOMISIJOS SPRENDIMAS

   2006 m. liepos 20 d.
   pakeičiantis Sprendimo 2005/769/EB, nustatančio taisykles dėl pagalbos maistu paslaugų viešojo pirkimo, kurį vykdo NVO, Komisijos įgaliotos įsigyti ir surinkti pagal Tarybos reglamentą (EB) Nr. 1292/96 tiekiamus produktus, priedą
   (2006/541/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1996 m. birželio 27 d. Tarybos reglamentą (EB) Nr. 1292/96 dėl pagalbos maistu politikos ir pagalbos maistu valdymo bei paramos maisto saugumui specialių operacijų (1), ypač į jo 19 straipsnio 1 dalį,
   kadangi:

               (1)

               2005 m. spalio 27 d. Komisijos sprendimu 2005/769/EB, nustatančiu taisykles dėl pagalbos maistu paslaugų viešojo pirkimo, kurį vykdo NVO, Komisijos įgaliotos įsigyti ir surinkti pagal Tarybos reglamentą (EB) Nr. 1292/96 tiekiamus produktus, ir panaikinančiu 1998 m. rugsėjo 3 d. sprendimą (2), nustatytos taisyklės dėl pagalbos maistu paslaugų viešojo pirkimo, kurį vykdo nevyriausybinės organizacijos, Komisijos įgaliotos įsigyti ir surinkti pagal Reglamentą (EB) Nr. 1292/96 tiekiamus produktus.

               (2)

               Reglamentu (EB) Nr. 2110/2005 nustatomas pagalbos atsiejimas Bendrijos išorės paramos sistemoje ir todėl pakeičiamas Reglamentas (EB) Nr. 1292/96 dėl įsigyjamų prekių kilmės taisyklių ir pilietybės taisyklių dalyvauti konkurso procedūrose.

               (3)

               Siekiant skatinti prekių įsigijimą vietos ir regioninėje rinkose, reikėtų aiškiai nurodyti, kad tik Bendrijos rinkoje įsigytos prekės turėtų atitikti Komisijos komunikatuose dėl produktų, tiekiamų kaip Bendrijos pagalba maistu, savybių (3) ir pakuotės (4) nustatytus reikalavimus, o vietos ir regioninėje rinkose įsigytos prekės turėtų atitikti vietos standartus, jei tokie yra, ir kitus tarptautiniu mastu pripažintus standartus.

               (4)

               Kadangi dėl pagalbos atsiejimo reikia papildomo sutartimi nustatytų tiekimo sąlygų lankstumo, yra tikslinga paskelbtuose konkursuose ir su nevyriausybinėmis organizacijomis sudarytose tiekimo sutartyse dėl prekių, tiekiamų kaip pagalba maistu, nustatyti tiekimo sąlygas, atitinkančias naujausius Tarptautinių prekybos rūmų išleistus tarptautinės prekybos terminus (Incoterms) (5).

               (5)

               Todėl yra tikslinga numatyti, kad prekių ir tiekimo patikrinimą atliktų tarptautiniu mastu pripažinta kontrolės agentūra.

               (6)

               Todėl turėtų būti atitinkamai iš dalies pakeistas Sprendimas 2005/769/EB.

               (7)

               Pagal Reglamento (EB) Nr. 1292/96 29 straipsnį, Maisto saugumo ir pagalbos maistu komitetas bus informuotas apie šią priemonę,

         NUSPRENDĖ:
   1 straipsnis
   Sprendimo 2005/769/EB priedas pakeičiamas šio sprendimo priedo tekstu.
   2 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.

      Priimta Briuselyje, 2006 m. liepos 20 d.

            Komisijos vardu

         Louis MICHEL

            Komisijos narys

      (1)  OL L 166, 1996 7 5, p. 1. Reglamentas su paskutiniais pakeitimais, padarytais Europos Parlamento ir Tarybos reglamentu (EB) Nr. 2110/2005 (OL L 344, 2005 12 27, p. 1).

      (2)  OL L 291, 2005 11 5, p. 24.

      (3)  OL C 312, 2000 10 31, p. 1.

      (4)  OL C 267, 1996 9 13, p. 1.

      (5)  http://www.iccwbo.org

      PRIEDAS

            „PRIEDAS
            Nevyriausybinė organizacija, gaunanti Bendrijos pagalbą (toliau – NVO), yra atsakinga už šių taisyklių laikymąsi įsigyjant produktus, kurie tiekiami pagal Tarybos reglamentą (EB) Nr. 1292/96 kaip Bendrijos pagalba maistu, neribojant galimybės taikyti papildomus reikalavimus dėl finansinio valdymo, įtrauktus į su gavėju sudarytą sutartį dėl pagalbos maistu įgyvendinimo strategijos.
            1.   PREKIŲ ĮSIGIJIMO VIETA
            Pagal konkrečiam tiekimui nustatytas sąlygas, produktai įsigyjami valstybėje gavėjoje arba vienoje iš Reglamento (EB) Nr. 1292/96 priede nurodytų besivystančių šalių, kuri, jei įmanoma, priklauso tam pačiam geografiniam regionui kaip valstybė gavėja, arba Europos bendrijos valstybėje narėje.
            Tiekiamų produktų ir medžiagų kilmė nustatoma pagal Europos Parlamento ir Tarybos reglamente (EB) Nr. 2110/2005 (1) nustatytas kilmės taisykles ir nuo jų leidžiančias nukrypti nuostatas.
            Išimtinėmis aplinkybėmis ir vadovaujantis tvarka, nustatyta Reglamento (EB) Nr. 1292/96 11 straipsnio 2 dalyje, Komisija gali leisti įsigyti produktus šalies, nenurodytos Reglamento (EB) Nr. 1292/96 priede, rinkoje arba Europos bendrijos valstybėje narėje.
            2.   PRODUKTŲ SAVYBĖS
            Produktai kiek įmanoma atitinka pagalbą gaunančių žmonių mitybos įpročius. Todėl, jei įmanoma, pirkti produktus reikėtų daugiausia toje valstybėje, kurioje vykdoma veikla, arba kaimyninėje valstybėje.
            Produktų ir jų pakuočių savybės atitinka kilmės šalies ir (arba) paskirties šalies nacionaliniuose teisės aktuose nustatytus kokybės standartus, priklausomai nuo to, kuriuose teisės aktuose kokybės standartai yra aukštesni. Jei nacionalinių teisės aktų nėra, kiek įmanoma, atsižvelgiama į tarptautiniu mastu pripažintus standartus kaip Codex Alimentarius.
            Jei produktai įsigyjami Europos bendrijoje, jų savybės atitinka reikalavimus, nustatytus Komisijos komunikate dėl produktų, tiekiamų kaip Bendrijos pagalba maistu, savybių (2). Be to, pakuotė atitinka reikalavimus, nustatytus Komisijos komunikate dėl produktų, tiekiamų kaip Bendrijos pagalba maistu, pakuotės (3).
            3.   PILIETYBĖS TAISYKLĖS
            Tinkamumas dalyvauti konkurso procedūrose nustatomas pagal Reglamente (EB) Nr. 2110/2005 nustatytas tinkamumo taisykles ir nuo jų leidžiančias nukrypti nuostatas.
            Konkurso dalyvis turi būti teisiškai registruotas ir pareikalavus pateikti registracijos įrodymą.
            4.   PRIEŽASTYS, DĖL KURIŲ NELEIDŽIAMA DALYVAUTI VIEŠŲJŲ PIRKIMŲ PROCEDŪROSE IR SUDARYTI SUTARTIS
            4.1.   Priežastys, dėl kurių neleidžiama dalyvauti viešųjų pirkimų procedūrose
            Konkurso dalyviams neleidžiama dalyvauti viešųjų pirkimų procedūrose, jei:

                        a)

                        jie yra bankrutavę arba likviduojami, jų reikalus administruoja teismas, jie yra sudarę susitarimą su kreditoriais, sustabdę savo ūkinę veiklą, jiems iškelta byla dėl šios veiklos arba jie yra panašioje padėtyje, susidariusioje dėl panašios procedūros, numatytos nacionalinės teisės aktuose arba reglamentuose;

                        b)

                        buvo pripažinti kaltais padarius nusižengimą, susijusį su jų profesine veikla, kai sprendimas turi res judicata galią;

                        c)

                        jie yra kalti padarę sunkų profesinį nusikaltimą, įrodomą priemonėmis, kurias dotacijos gavėjas gali pagrįsti;

                        d)

                        jie nėra įvykdę įsipareigojimų, susijusių su socialinio draudimo įmokomis arba mokesčių mokėjimu pagal šalies, kurioje yra įsisteigę, arba dotacijos gavėjo šalies, arba šalies, kurioje turi būti vykdoma sutartis, teisines nuostatas;

                        e)

                        jų atžvilgiu buvo priimtas teismo sprendimas, turintis res judicata galią, dėl sukčiavimo, korupcijos, dalyvavimo nusikalstamos organizacijos arba kokioje nors kitoje neteisėtoje veikloje, žalingoje Bendrijų finansiniams interesams;

                        f)

                        kitoje viešųjų pirkimų procedūroje arba dotacijos, finansuojamos iš Bendrijos biudžeto, skyrimo procedūroje buvo pripažinta, kad jie rimtai pažeidė sutarties sąlygas nesilaikydami savo sutartinių įsipareigojimų.

                  Konkurso dalyviai privalo patvirtinti, kad jiems netaikomos pirmiau nurodytos situacijos.
            4.2.   Draudimas sudaryti sutartį
            Sutartys negali būti sudaromos su konkurso dalyviais, kurie viešųjų pirkimų procedūros metu:

                        a)

                        pateko į interesų konfliktą;

                        b)

                        yra kalti dėl pateiktos neteisingos informacijos, kurios dotacijos gavėjas reikalauja kaip vienos iš dalyvavimo viešųjų pirkimų procedūroje sąlygų, arba visai nepateikė šios informacijos.

                  5.   SUTARTIES LAIMĖTOJO IŠRINKIMO TVARKA
            5.1.   Bendrosios nuostatos
            NVO skelbia atvirą tarptautinį konkursą tiekimo sutartims sudaryti, kurių vertė yra 150 000 EUR ar daugiau. NVO visose tinkamose žiniasklaidos priemonėse, ypač NVO tinklalapyje, tarptautinėje spaudoje ir nacionalinėje spaudoje valstybės, kurioje atliekami veiksmai, arba periodiniuose specializuotuose leidiniuose publikuoja skelbimą apie tarptautinį atvirą konkursą.
            Tiekimo sutartys, kurių vertė yra 30 000 EUR ar daugiau, bet mažiau kaip 150 000 EUR, sudaromos po atviro konkurso procedūros, informacija apie šį konkursą skelbiama vietoje. Tokiu atveju skelbimas apie konkursą publikuojamas visose tinkamose žiniasklaidos priemonėse, bet tik toje valstybėje, kurioje atliekami veiksmai. Tačiau kitiems reikalavimus atitinkantiems tiekėjams turi būti sudarytos tokios pat galimybės kaip ir vietos bendrovėms.
            Tiekimo sutartys, kurių vertė yra mažesnė kaip 30 000 EUR, turi būti sudaromos po konkursinių derybų, apie kurias neskelbiama ir kuriose NVO tariasi su mažiausiai trimis pasirinktais tiekėjais bei su vienu ar dviem iš jų derasi dėl sutarties sąlygų.
            Tiekimo sutartys, kurių vertė yra mažesnė kaip 5 000 EUR, gali būti sudaromos taikant derybų procedūrą remiantis vienu pasiūlymu.
            Pasiūlymams ir dalyvavimo paraiškoms gauti numatytas laikas turi būti pakankamai ilgas, kad leistų suinteresuotosioms šalims per pagrįstą ir tinkamą laiką paruošti ir pateikti pasiūlymus.
            Jei NVO naudojasi centrine pirkimų įstaiga kaip paslaugos teikėju pagal IV priedo 8.4 straipsnį „Dotacijos gavėjų viešieji pirkimai atsižvelgiant į Europos bendrijos išorinius veiksmus“, ji atrenka pirkimų įstaigą laikydamasi 4.1 straipsnyje ir 4.2 straipsnyje nustatytų paslaugų sutarčių procedūrų. Pirkdama pagalbos maistu produktus rinkoje, centrinė pirkimų įstaiga privalo griežtai laikytis šiame Sprendime ir priede nustatytų taisyklių ir sąlygų.
            5.2.   Derybos esant vienam pasiūlymui
            Jei konkursas vyksta remiantis vienu pasiūlymu, pagalbos gavėjas gali šiais atvejais taikyti derybų procedūrą:

                        a)

                        jei dėl pagalbos gavėjo nenumatytų ir jam nepriskirtinų ypatingos skubos atvejų neįmanoma laiku atlikti procedūrų, nurodytų 5.1 straipsnyje. Ypatingos skubos atvejus pateisinančios aplinkybės jokiu būdu negali būti priskirtinos pagalbos gavėjui.
                        Ypatinga skuba laikoma pateisinama, jei veiksmai atliekami esant situacijai, kurią Komisija pripažįsta krizine. Komisija praneš pagalbos gavėjui, ar susidarė krizinė situacija ir kada ji baigsis;

                        b)

                        jei pradinis tiekėjas tiekia papildomas prekes, skirtas arba iš dalies pakeisti įprastas prekes arba įrangą, arba padidinti turimą prekių arba įrangos kiekį, o pakeitus tiekėją pagalbos gavėjas būtų priverstas įsigyti įrangą su skirtingomis techninėmis charakteristikomis, todėl ji būtų nesuderinama su turima įranga arba kiltų pernelyg dideli techniniai sunkumai ją eksploatuojant ir atliekant jos techninę priežiūrą;

                        c)

                        jei konkurso procedūra buvo nesėkminga, t. y. nė vienas pasiūlymas nebuvo tinkamas kokybės ir (arba) finansiniu požiūriu. Tokiais atvejais, atšaukus konkurso procedūrą, pagalbos gavėjas gali derėtis su vienu ar dviem pasirinktais konkurso dalyviais iš tų, kurie dalyvavo konkurso procedūroje, su sąlyga, kad pradinės konkurso procedūros sąlygos nėra iš esmės keičiamos;

                        d)

                        jei svarstomą sutartį ketinama sudaryti su įstaigomis, kurios de jure arba de facto turi monopolį, tokiu atveju turi būti tinkamai pagrįstas sprendimas sudaryti sutartį su jomis;

                        e)

                        galima sudaryti tiesioginio susitarimo sutartį, jei tai pateisinama ypatingomis tiekimo sąlygomis ir ypač vykdant eksperimentinį tiekimą.

                  5.3.   Pasiūlymo pateikimo sąlygos
            Skelbime apie konkursą nurodoma pasiūlymo konkursui pateikimo forma ir galutinis terminas.
            Visus prašymus dalyvauti ir reikalavimus atitinkančius pasiūlymus turi įvertinti vertinimo komitetas, remdamasis iš anksto paskelbtais šalinimo, atrankos ir skyrimo kriterijais. Šį komitetą turi sudaryti nelyginis narių skaičius (mažiausia trys), kurie pasižymėtų visais techniniais ir administraciniais gebėjimais, būtinais kompetentingai išvadai dėl pasiūlymų parengti.
            Vienas pasiūlymas gali būti pateiktas vienai pirkimo daliai. Pasiūlymas galioja tik tuo atveju, jei jis susijęs su visa pirkimo dalimi. Jei pirkimo dalis yra padalyta į dalines partijas, pasiūlymas turi remtis pirkimo dalių vidurkiu. Jei skelbiamas konkursas dėl daugiau kaip vienos pirkimo dalies tiekimo, kiekvienai pirkimo daliai turi būti pateikiamas atskiras pasiūlymas. Konkurso dalyvis neprivalo pateikti pasiūlymų dėl visų pirkimo dalių.
            Pasiūlymuose nurodoma:

                        —

                        konkurso dalyvio pavadinimas (pavardė) ir adresas,

                        —

                        konkurso, pirkimo dalies ir veiksmų nuorodų numeriai,

                        —

                        pirkimo dalies grynasis svoris arba su pasiūlymu susijusi konkreti pinigų suma,

                        —

                        siūloma kaina už produkto neto metrinę toną nurodytoje pristatymo vietoje ir pagal kvietime dalyvauti konkurse nustatytas sąlygas; arba siūlomų produktų neto kiekis, jei skelbiamas konkursas tiekti didžiausią tam tikro produkto kiekį už tam tikrą pinigų sumą,

                        —

                        transporto sąnaudos nuo pakrovimo vietos iki tiekimo vietos nurodytame tiekimo etape,

                        —

                        galutinis pristatymo terminas arba pristatymo laikotarpis.

                  Pasiūlymas galioja tik tada, jei pridedamas įrodymas, kad pateikta pasiūlymo galiojimą užtikrinanti garantija. Skelbime apie konkursą nurodoma pasiūlymo galiojimą užtikrinančios garantijos suma, išreikšta mokama valiuta, ir jos galiojimo laikotarpis. Garantija atitinka 1 % visos pasiūlymo sumos, o galiojimo laikotarpis turėtų būti bent vienas mėnuo.
            Garantija teikiama NVO naudai valstybės narės pripažįstamos arba NVO priimtinos kredito įstaigos užstato pavidalu. Užstatas yra neatšaukiamas ir panaudojamas iškart jo pareikalavus.
            Jei maisto produktai įsigyjami valstybėje, kuri gauna pagalbą maistui, NVO, atsižvelgdama į valstybės praktiką, gali skelbime apie konkursą nurodyti kitas garantijos sąlygas.
            Nuo garantijos atleidžiama:

                        —

                        NVO laišku ar faksu, jei pasiūlymas nebuvo priimtas arba buvo atmestas, arba nebuvo sudaryta sutartis,

                        —

                        jei konkurso dalyvis, paskirtas tiekėju, pateikė tiekimo garantiją.

                  Garantija konfiskuojama, jei tiekėjas po sutarties sudarymo iki pagrįsto galutinio termino nepateikia garantijos dėl tiekimo ir jei konkurso dalyvis atšaukia savo pasiūlymą, kai jis jau buvo gautas.
            Pasiūlymas, kuris pateiktas ne pagal šias nuostatas arba jame yra kitokios išlygos ar sąlygos nei nurodytos konkurso skelbime, atmetamas.
            Gauto pasiūlymo negalima keisti ar atšaukti.
            Konkursą laimi tas dalyvis, kuris pateikė pigiausią pasiūlymą, laikydamasis visų paskelbto konkurso sąlygų, ypač dėl surenkamų produktų savybių. Jei pigiausią pasiūlymą vienu metu pateikia keli konkurso dalyviai, sutartis sudaroma ištraukus burtus.
            Patvirtinus sutarties laimėtoją tiek tiekėjas, tiek konkurse nelaimėję dalyviai tinkamai informuojami laišku arba faksu.
            NVO gali nuspręsti nesudaryti sutarties pasibaigus pirmajam arba antrajam galutiniam terminui, ypač jei pateiktuose pasiūlymuose nurodomos kainos neatitinka įprastų rinkos kainų. Iš NVO nereikalaujama paaiškinti jos sprendimo. Konkurso dalyviai per tris darbo dienas raštu informuojami apie sprendimą nesudaryti sutarties.
            6.   TIEKĖJO ĮSIPAREIGOJIMAI IR TIEKIMO SĄLYGOS
            Pranešime apie konkursą nurodomos sutartyje nustatytos Incoterms pristatymo sąlygos, svarbios tiekimo sutarčiai, ir nurodomi taikomi Incoterms. Tiekėjas, su kuriuo sudaryta sutartis, savo įsipareigojimus vykdo pagal visas sąlygas, nustatytas pranešime apie konkursą, įskaitant dėl Incoterms atsirandančius įsipareigojimus, ir jo pasiūlyme pateiktas sąlygas.
            Jei pranešime apie konkursą ir sutartyje nenurodyta kitaip, galioja tiekėjui (pardavėjui) ir NVO (pirkėjui) Incoterms nustatyti įsipareigojimai.
            Jei pranešime apie konkursą nurodyti Incoterms įpareigoja tiekėją įsigyti transporto draudimo liudijimą, draudimas dengia mažiausiai pasiūlymo sumą ir padengia visą riziką, susijusią su tiekėjo transportu ir bet kuria kita su tiekimu susijusia jo veikla iki sutartyje nurodyto tiekimo etapo. Jis dengia visas išlaidas už sugadintų prekių atranką, išėmimą iš apyvartos ir sunaikinimą, prekių perpakavimą, tikrinimą ir tyrimą, jei, nepaisant nuostolio, jas priima gavėjas.
            Jei prekės vežamos ir pristatomos jūrų transportu, prekių negalima pristatyti atskiromis siuntomis daugiau nei vienu laivu, nebent tam pritaria NVO.
            Jei prekės pristatomos antžeminiu transportu, prekių negalima pristatyti kitokia nei sutartyje nustatyta transporto rūšimi, nebent tam pritaria NVO.
            Jei tiekėjas prašo NVO sutikimo pakeisti transporto rūšį arba pristatymų tvarkaraštį, NVP sutinka tik tuo atveju, jei tiekėjas padengia papildomas išlaidas ir ypač papildomas tikrinimo ir analizės išlaidas.
            Atsižvelgiant į aplinkybes, skelbime apie konkursą gali būti nurodyta data, prieš kurią bet koks prekių pristatymas bus laikomas priešlaikiniu.
            Tiekėjas prisiima visą riziką, įskaitant prekių nuostolius ir gedimus, tol, kol prekės pristatomos ir šį faktą galutiniame atitikties liudijime užfiksuoja kontrolierius (žr. 7 punktą).
            Jei pranešime apie konkursą nenurodyta kitaip, tiekėjas nedelsdamas raštu informuoja gavėją ir kontrolierių apie naudojamas transporto priemones, krovos datas, sutartyje numatytą atvykimo į pristatymo vietą datą ir bet kokį incidentą, įvykusį pervežant prekes.
            Jei pranešime apie konkursą nenurodyta kitaip ir laikydamasis sutarčiai taikomų Incoterms sąlygų, tiekėjas atlieka visus su eksporto licencijos gavimu susijusius veiksmus, su pervežimu ir importu susijusius muitinės formalumus ir prisiima susijusias išlaidas ir mokesčius.
            Norėdamas užtikrinti, kad laikosi savo įsipareigojimų, tiekėjas po skelbimo apie sutarties sudarymą iki pagrįsto galutinio termino pateikia garantiją dėl tiekimo. Ši garantija, išreikšta mokėjimo valiuta, atitinka nuo 5 % iki 10 % visos pasiūlymo sumos. Ji baigia galioti praėjus vienam mėnesiui po galutinio prekių pristatymo. Ji pateikiama tokiu pat būdu kaip ir pasiūlymo galiojimą užtikrinanti garantija.
            Nuo garantijos dėl pristatymo visiškai atleidžiama NVO laišku arba faksu, jei tiekėjas:

                        —

                        pristatė prekes laikydamasis visų savo įsipareigojimų, arba

                        —

                        buvo atleistas nuo savo įsipareigojimų,
                        arba

                        —

                        dėl NVO pripažintų force majeure sąlygų nepristatė prekių.

                  7.   KONTROLĖ
            NVO sudaro sutartį su „kontrolės agentūra“ (tarptautiniu mastu pripažinta tikrinimo bendrovė arba tarptautiniu mastu pripažintų bendrovių grupė, pageidautina akredituota pagal ISO 45004 – ISO/IEC 17020 standartą maisto produktų sektoriuje). Kai tik sudaroma sutartis, NVO raštu praneša tiekėjui apie pasirinktą kontrolės agentūrą. Pranešime apie konkursą nustatomas įsipareigojimas tiekėjui raštu pranešti kontrolės agentūrai pristatomų prekių gamintojo, pakuotojo arba įstaigos, atsakingos už sandėliavimą, pavadinimą ir adresą bei apytikslę pagaminimo arba pakavimo datą ir prekių pristatymo vietoje esančio atstovo pavadinimą arba pavardę.
            Kontrolės agentūra yra atsakinga už kiekvienos pristatomų prekių siuntos kokybės, kiekio, pakuotės ir ženklinimo tikrinimą bei sertifikavimą, negalutinės atitikties liudijimo ir atitikties liudijimo išdavimą sutartimi nustatytoje pristatymo vietoje. Pagal tai, kontrolės agentūra atsižvelgia į produktų skirtingas charakteristikas, kaip nustatyta šio priedo 2 punkte.
            NVO sutartyje užtikrina, kad kontrolės agentūra įsipareigoja:

                        —

                        likti visiškai nepriklausoma,

                        —

                        nepriimti jokių nurodymų iš kitos šalies nei perkanti NVO arba jos atstovai, ypač nepriimti nurodymų iš tiekėjo, gavėjų arba jų atstovų, donoro atstovų arba kitų tarpininkų, dalyvaujančių svarstomose operacijose,

                        —

                        užkirsti kelią bet kokiam interesų konfliktui dėl savo veiklos pagal sutartį su NVO ir kitos veiklos, kurią ji atlieka su svarstomose operacijose dalyvaujančia šalimi.

                  Kontrolės agentūra atlieka mažiausiai dvi patikras, kurios yra pagrįstos su tarptautiniais kontrolės standartais suderintomis tikrinimo sąlygomis:

                        a)

                        išankstinis kokybės atitikties tyrimas atliekamas prieš kraunant prekes, o kiekio tikrinimas atliekamas kraunant prekes. Galutinis tikrinimas atliekamas iškrovus prekes tiekimo sutartyje nurodytoje pristatymo vietoje;

                        b)

                        atlikusi išankstinį tikrinimą kontrolės agentūra tiekėjui išduoda laikiną atitikties liudijimą, jei būtina, su tam tikra išlyga. Transportas iš pakrovimo vietos gali išvykti tik po to, kai buvo išduotas laikinas atitikties liudijimas;

                        c)

                        baigusi galutinį tikrinimą sutartimi nustatytoje pristatymo vietoje kontrolės agentūra tiekėjui išduoda galutinį atitikties liudijimą, ypač nurodydama pristatymo pabaigos datą ir pristatytą prekių neto kiekį; jei būtina, šis liudijimas išduodamas su tam tikra išlyga;

                        d)

                        jei atlikusi galutinį tikrinimą sutartimi nustatytoje pristatymo vietoje kontrolės agentūra išduoda pagrįstą „pranešimą apie išlygą“, ji nedelsdama apie tai raštu informuoja tiekėją ir perkančią NVO. Jei tiekėjas pageidauja užginčyti kontrolės agentūros ir perkančios NVO padarytas išvadas, jis tai gali padaryti per dvi darbo dienas po pranešimo išsiuntimo.

                  Su tikrinimu susijusias išlaidas prisiima NVO, bet Bendrijos požiūriu tai yra reikalavimus atitinkančios sąnaudos, jei jos yra įtrauktos į dotacijų sutarties biudžetą. Tiekėjas prisiima visas finansines išlaidas, jei prekių kokybė nepakankama arba prekės buvo per vėlai pristatytos tikrinimui.
            Jei tiekėjas arba gavėjas užginčija tikrinimo išvadas, kontrolės agentūra, įgaliota NVO, atlieka pakartotinį tikrinimą, kurį sudaro, atsižvelgiant į ginčo pobūdį, pakartotinė pavyzdžių atranka, pakartotinė analizė ir (arba) pakuotės pakartotinis svėrimas arba tikrinimas. Pakartotinį tikrinimą atlieka agentūra arba laboratorija, kurią bendru susitarimu paskiria tiekėjas, galutinis gavėjas ir kontrolės agentūra.
            Už šį pakartotinį tikrinimą susidariusias išlaidas atlygina pralaimėjusi šalis.
            Jei patikrinus prekes arba atlikus jų pakartotinį tikrinimą neišduodamas galutinis atitikties liudijimas, tiekėjas įpareigojamas pakeisti prekes.
            Išlaidas už prekių pakeitimą ir susijusias tikrinimo išlaidas prisiima tiekėjas.
            Kontrolės agentūra tiekėjo ir galutinio gavėjo atstovams raštu pateikia kvietimus dalyvauti tikrinimo operacijose, ypač atrenkant analizei naudojamus pavyzdžius. Pavyzdžiai atrenkami laikantis profesinės praktikos reikalavimų. Atrinkdama pavyzdžius kontrolės agentūra atrenka du papildomus pavyzdžius, kurie užantspauduojami ir laikomi NVO dispozicijoje, kad prireikus arba gavėjui ar tiekėjui užginčijus tikrinimo išvadas, būtų galima atlikti papildomą tikrinimą.
            Išlaidas už pavyzdžiams atrinktas prekes prisiima tiekėjas.
            Prekių gavėjas pasirašo transporto važtaražtyje, kad prekes gavo sutartyje nustatytoje pristatymo vietoje ir vizualiai patikrinęs pažymi nustatytą prekių ir pakuočių būklę. Kai prekės pristatomos į sutartimi nustatytą pristatymo vietą ir tiekėjas pateikė perkančiai NVO kontrolės bendrovės išduotą galutinio atitikties liudijimo originalą bei pro forma sąskaitą faktūrą, nustatančią prekių vertę ir jų nemokamą perdavimą gavėjui, perkanti NVO arba jos atstovas nedelsdamas išduoda tiekėjui priėmimo ir perdavimo aktą.
            Leistinas svorio nuokrypis ir (arba) sutartimi nustatytoje vietoje pristatyto kiekio nuokrypis nurodomi sutarties sąlygose.
            Tiekėjas negali reikalauti apmokėjimo už didesnį pristatytą kiekį nei numatyta sutartyje.
            8.   PRISTATYMO IR MOKĖJIMO SĄLYGOS
            Prekės pristatomos laikantis vieno iš šių tarptautinės prekybos terminų (Incoterms):

                        —

                        EXW: iš įmonės (… vietos pavadinimas)

                        —

                        FCA: franko vežėjas (… vietos pavadinimas)

                        —

                        FAS: franko prie laivo (… išsiuntimo uosto pavadinimas)

                        —

                        FOB: franko laivo denis (… išsiuntimo uosto pavadinimas)

                        —

                        CFR: kaina ir frachtas (… paskirties uosto pavadinimas)

                        —

                        CIF: kaina, draudimas ir frachtas (… paskirties uosto pavadinimas)

                        —

                        CPT: pervežimas apmokėtas (paskirties vietos pavadinimas)

                        —

                        CIP: pervežimas ir draudimas apmokėtas iki (… paskirties vietos pavadinimas)

                        —

                        DAF: perduota pasienyje (… vietos pavadinimas)

                        —

                        DES: perduota laive (… paskirties uosto pavadinimas)

                        —

                        DEQ: perduota krantinėje (… paskirties uosto pavadinimas)

                        —

                        DDU: perduota, muitas nesumokėtas (… paskirties vietos pavadinimas)

                        —

                        DDP: perduota, muitas sumokėtas (… paskirties vietos pavadinimas).

                  Perkančios NVO mokėtina suma tiekėjui negali viršyti pasiūlymo sumos, pridedant susidariusias išlaidas ir atimant pagal toliau nurodytas išlygas neišmokėtą sumą.
            Jei pakrovimo vietoje ir pasiūlyme nurodytoje sutartimi nustatytoje pristatymo vietoje prekių kokybė, pakuotė arba ženklinimas neatitinka sutartimi nustatytų specifikacijų, bet tai netrukdo išduoti negalutinį atitikties liudijimą arba priėmimo ir perdavimo aktą, NVO gali sumažinti apskaičiuojamą mokėtiną sumą.
            Sutarties sąlygose nurodoma procedūra sumažinti mokėtinas sumas dėl kokybės nuokrypio ir dėl pristatymo po sutartyje nustatyto pristatymo laikotarpio arba datos.
            Mokėjimai tiekėjams yra gryna suma, gaunama iš tiekėjo pateiktų sumų atėmus apskaičiuotas sumažintas mokėtinas sumas. Jei tokių sumažintų mokėtinų sumų negalima atskaityti iš mokėjimo, sumažinimai vykdomi paimant visą arba dalį garantijos dėl tiekimo.
            Gavusi tiekėjo prašymą raštu NVO gali atlyginti tam tikras jo papildomas grynąsias išlaidas (sandėliavimo išlaidas arba tiekėjo sumokėtą draudimą, išskyrus administracines sąnaudas), kurias NVO įvertina remdamasi tinkamais patvirtinamaisiais dokumentais, kai tik išduodamas priėmimo ir perdavimo aktas arba siuntos liudijimas be išlygų, susijusių su atlygintinų išlaidų pobūdžiu, ir šiais atvejais:

                        —

                        jei gavėjo prašymu pratęsiamas pristatymo laikotarpis, arba

                        —

                        jei daugiau kaip 30 dienų nuo pristatymo laiko vėluojama išduoti priėmimo ir perdavimo aktą arba galutinį atitikties liudijimą.

                  Mokėtina suma išmokama gavus tiekėjo prašymą dviem egzemplioriais.
            Prašymas sumokėti visą arba likutinę pasiūlymo sumą turi būti pateikiamas kartu su šiais dokumentais:

                        —

                        sąskaita faktūra prašomai sumai,

                        —

                        priėmimo ir perdavimo akto originalu,

                        —

                        tiekėjo pasirašyta ir patvirtinta galutinio atitikties liudijimo originalo kopija.

                  Jei pristatyta 50 % viso skelbime apie konkursą nurodyto kiekio, tiekėjas gali pateikti prašymą dėl avanso, prie kurio pridedama sąskaita faktūra prašomai sumai ir laikino atitikties liudijimo kopija.
            Visi prašymai sumokėti visą ar likutinę pasiūlymo sumą, išdavus priėmimo ir perdavimo aktą, pateikiami NVO. Sumokama per 60 dienų po to, kai NVO gauna išsamų ir tikslų prašymą sumokėti. Jei dėl nepagrįstos priežasties vėluojama sumokėti, kas mėnesį skaičiuojami delspinigiai, kurių normą nustato Europos centrinis bankas (Europos centrinio banko palūkanų norma, kurią jis taiko savo pagrindinėms refinansavimo operacijoms).
            9.   BAIGIAMOSIOS NUOSTATOS
            NVO nusprendžia, ar nepristatęs prekių arba įsipareigojimų nesilaikantis tiekėjas gali savo veiksmus pagrįsti force majeure. Dėl force majeure padėties, kurią pripažįsta NVO, susidariusias išlaidas prisiima NVO. Komisija turi būti informuota apie priežastis, dėl kurių NVO pripažino padėtį kaip force majeure. Vis dėlto dėl tokios padėties negalima reikšti pretenzijų, jei trūkumai kilo dėl NVO ir (arba) subrangovų kaltės.
            Tinkamai pagrįstais atvejais ir Komisijai pritarus, dėl force majeure padėties susidariusias išlaidas galima vertinti kaip reikalavimus atitinkančias tiesiogines sąnaudas ir kompensuoti tik laikantis veiklos biudžete nustatytų ribų nenumatytoms išlaidoms.“

         (1)  OL L 344, 2005 12 27, p. 1.

         (2)  OL C 312, 2000 10 31, p. 1.

         (3)  OL C 267, 1996 9 13, p. 1.